text:
Ngojay
Ngojay nya éta olahraga cai anu geus dipikawanoh jaman pra-sejarah. [1] Ti gambar-gambar anu asalna ti jaman batu dipikanyaho ayana gua-gua pikeun nu sok ngojay di deukeut Wadi Sora palebah kulon daya Mesir. [1] Di Jepang,ngojay nya éta pangabisa anu kudu dipiboga ku para samurai. [1] Sajarah nyatet, pertandingan renang kahiji diayakeun ku Kaisar Suigui dina 36 saméméh Masehi.[1] Pasanggiri ngojay anu madungdengkeun gelar jawara geus dimimitian di Éropa kira-kira warsih 1800 sarta kalolobaan ngagunakeun gaya harigu. [1] Ngojay gaya leupas mimiti dikenalkan ku Arthur Trudgen. [1] Gaya ieu saterusna mimitian dikombinasikeun jeung gaya suku anu nalapung ku Richard Cavill dina 1902. [1] Di abad pertengahan, ngojay kaasup dina tujuh kamahéran anu kudu dipiboga ku para ksatria kaasup ngojay kalayan mawa pakarang.[1] Olahraga ngojay mimiti ditandingkeun dina Olimpiade modern 1896 di Athena, Yunani. [1] Dina Olimpiade ieu, ngan opat nomer anu ditandingkeun tina rarancang mimitina genep nomer. [1] Unggal nya éta nomer 100 méter, 500 méter, 1.200 méter, nomer leupas, sarta 100 méter pikeun Pamayang. [1] Olimpiade kadua diayakeun di Paris, Perancis dina 1900 sarta madundengkeun nomer 200 m, 1.000 m, 4.000 m, nomer leupas, 200 m gaya harigu, sarta 200 m nomer kelompok.[1]
Mangpaat Ngojay[édit | sunting sumber]
- Nyieun otot
Waktu ngojay, urang ngusikkeun ampir sakabéh otot-otot dina awak, mimitian ti sirah, beuheung, anggota unggut luhur, harigu, beuteung, tonggong, cangkéng, anggota unggut handap, sarta telapak suku. [2] Waktu usik di jero cai, awak ngaluarkeun energi leuwih badag alatan kudu ‘ngalawan’ beurat cai anu sanggup nguatkeun sarta ngaleuleuskeun otot-otot awak.[2]
Gerakan nyorong sarta nalapung cai jeung anggota awak utamana leungeun sarta suku, bisa ngaronjatkeun aliran getih ka Jantung, pembuluh getih, sarta Bayah. [2] Hartina, ngojay bisa dikategorikan minangka latihan aerobik dina cai.[2]
- Nambahan luhur awak
Ngojay sacara alus sarta bener baris nyieun awak tumuwuh leuwih luhur (pikeun anu masih dina pertumbuhan tinangtu).[2]
- Ngalatih Napas
Pohara dianjurkan pikeun jelema anu kakeunaan panyakit mengi pikeun ngojay alatan sistem crdiovaskular sarta pernafasan bisa jadi kuat. Penapasan urang jadi leuwih cageur, lancar, sarta bisa pernafasan jadi leuwih panjang.[2]
- Ngabeuleum kalori leuwih loba
Waktu ngojay, awak baris karasaeun leuwih beurat usik di jero cai. [2] Otomatis energi anu diperlukeun ogé jadi leuwih luhur, ku kituna bisa sacara éféktif ngabeuleum kira-kira 24% kalori awak.[2]
- Self safety
Kalayan ngojay urang henteu perlu salempang lamun hiji waktu ngalaman hal-hal anu henteu dipikahayang hususna anu nyambung jeung cai (murag ka sagara).[2]
- Ngaleungitkeun stres
Sacara psikologis, ngojay ogé bisa nyieun haté sarta pikiran leuwih relaks. [2] Gerakan ngojay anu dipigawé kalayan antaré sarta lalaunan, sanggup ngaronjatkeun hormon endorfin dina uteuk. [2] Kaayaan haté jadi sejuk, pikiran leuwih adem, awak ogé leupas hareudang.[2]


c: text/html

text:
Lagu Sunda Dety Kurnia Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Detty Kurnia - Duriat Pegat Mp3
Detty Kurnia Banondari Mp3
Detty Kurnia - Milih Saha Mp3
Pop Sunda - Detty Kurnia - Mawar Bodas - Kapalaycom Mp3
Sasalimpetan - Detty Kurnia Akoer Lahflv Mp3
Kembang Lamunan Detty Kurnia Lagu Sunda Mp3
Detty Kurnia - Ulah Ceurik Mp3
Cimata Kembangdetty Kurnia Lagu Pop Sunda - Musik Pop Sunda Lagu Sunda Musik Sunda Mp3
Detty Kurnia - Cadas Pangeran Erwinalfarisiovicom Mp3
Tapak Tapak Cinta Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Bray Detty Kurnia Lagu Sunda Mp3
Lagu Sunda - Tebih Kalangitna - Detty Kurnia Mp3
Detty Kurnia-darso - Saha Nu Lepat Mp3
Detty Kurnia-darso - Naon Lepatna Mp3
Detty Kurnia Coyor Panon Mp3
Cipinang Detty Kurnia Lagu Sunda Mp3
Bonganna Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Lagu Sunda Mawar Bodas Detty Kurnia Mp3

robotstxt: allowed

filter: keep


text:
NO NAMA NAMA 2 ALAMAT
1KepalaDinas Pendidikan Kab. IndramayuIndramayu2Kabid DikmenDinas Pendidikan Kab. IndramayuIndramayu3Kasi KurikulumDinas Pendidikan Kab. IndramayuIndramayu4Pengawas SMADinas Pendidikan Kab. IndramayuIndramayu5Pengawas SMPDinas Pendidikan Kab. IndramayuIndramayu6KetuaBMPS Kab. IndramayuIndramayu7KepalaKantor KEMENAG Kab. IndramayuIndramayu8Kasi PD PONTRENKantor KEMENAG Kab. IndramayuIndramayu9H. Rahmat Jaya, M.HKantor KEMENAG Kab. IndramayuIndramayu10H. WastoniKantor KEMENAG Kab. IndramayuIndramayu11Edi SlametKantor KEMENAG Kab. IndramayuIndramayu12KepalaPOLRES IndramayuIndramayu13H. SanaPOLRES IndramayuIndramayu14KomandanDANDIM 06 GUNUNG JATIIndramayu15Pimpinan BSM IndramayuIndramayu16Pimpinan BMI IndramayuIndramayu17181920212223242526272829303132333435363738394041424344


text:
Sinopsis Novel “Maju Jurang Mundur
Jungkrang”
Sulanjana
anu profesina guru sakola anu pinter ngibing, kasep
jeung pikaresepeun jalma disakurilingna boh anu deukeut atawa anu rada jauh.
Guru Jana teh anak tihiji awewe katurunan juragan anu katelah kabeungharanana,
baheulana indungna kawin kahiji lalaki nu can diwawuhanana, da geus bogoh tea
langsung bae indung Sulanjana teh kawin kalalaki eta, anu can katelah watek
jeung kalakuanana tea. Sanggeus kawin indung Sulanjana teh manggihan kumaha
watek anu saenyana ti salakina, salakina sok maen jeung palacuran. Anu leuwih
parahna sanggeus rada lila ti eta,
salakina kapanggih maehan akina Sulanjana. Sanggeus kitu breg bae indung
Sulanjana gering ripuh, harita teh manehna geus lila
diserahkeun ku salakina kusabab geus teu boga deui harta banda keur modal
salakina maen jeung palacuran.
Harita
manehna dibaturan ku Sulanjana anu keur mejeuhna imut. Indungna ngomong ka
Sulanjana yen lamun dikersakeun indungna maot indungna mere amanat ka Sulanjana
yen manehna kudu maehan bapana anu geus maehan akina jeung nganyerihatekeun
indungna. Bapa
Sulanjana teh nyaeta kuwu Surangga
nu korup tur bejad ahlakna. Sanggeus
Sulanjana gede tur wanian manehna
nyieun acara drama anu tujuanana pikeun ngingetan bapana supaya disadarkeun.
Acara etateh nyaritakeun kahirupan Sulanjana baheula keur aya keneh Indungna.
Acara eta dihadiran ku menak, pulisi, camat, tur kuwu Surangga jeung rahayat.
Keur lumangsung eta drama, anu kabeneran sulanjana jadi pamaenna, sulanjana
geus teu kuat nahan nafsu anu nyuruwuk tina
dirina, tuluy Sulanjana turun tina
panggung mawa bedog bari
neangan Surangga. Karek ge deuk kapanggih, Surangga teh geus dipaehan ku jalma
anu lian anu boga dendem ka Surangga. Tidinya sulanjana ngarasa salah sabab
manehna geus boga niat maehan bapa sorangan. Tapi diwaktu eta teh Sujanjana
rada kahibur, kusabab dibaturan ku Nok Saniah anu katelah geulisna anakna kiai
bapa terena Sulanjana, Nok Saniah maatahan ka Sulanjana yen manehna teh kudu
tobat ka Allah, jeung didinya teh Nok saniah ngebrehkeun ka Sulanjana yen
manehna teh daek ngajadikeun sulanjana panutanana.
Sinopsis Novel
“Buron”
Andika téh pangalana ukur tina nulis jeung sakapeung sok buburuh narjamahkeun
artikel atawa nyusun skripsi mahasiswa-mahasiswa. Manéhna deudeuh pisan ka Umi.
Naon waé dilakonan demi ngabungahkeun Umi. Sanajan kitu, Manéhna sok ngarasa
dosa lamun mangnyieunkeun skripsi batur lantaran ngarasa geus ngabobodo nagara
ku beuki lobana sarjana-sarjana nu make skripsi lain jieunan sorangan. Nepika
di hiji poé, naskah Manéhna di tolak ku rédaksi. Padahal Manéhna
haying pisan ngabungahkeun Umi ku nyumponan angen-angen nu dipikahareup ku Umi.
Minuhan imah ku parabot anu di beuli ku Manéhna sorangan.
Tapi teu lila ti éta Andika
ditawaran mémérés susunan kalimah acak-acakan dina buku palajaran keur barudak
SD ku Partuji. Pagawéan anu teu sabaraha bari gajih gedé. Singhoréng éta tempat
gawé Manéhna téh mangrupakeun sindikat narkotika. Buku nu dijualna mah ukur
sapeuti, séjénna mah lain buku. Lantaran ku kitu, manéhna jeung Umi pindah ka
kampong. Manéhna ngarasa geus jadi buron.
Di kampung téh Umi ngarasa teu
betaheun. Tuluy Andika nitah Umi pikeun ngasupkeun naskah nu make ngaran Umi ka
panerbit di kota. Sanggeus kitu, ngaran Umi Sumirah téh jadi kasohor sangkan
pangarang wanoja di éta kota. Di kota éta, Umi kapanggih jeung pangarang bageur
nu ngaranna Asmara. Tuluy Asmara téh resepeun ka Umi. Ngan hanjakal Umi téh
keukeuh embung lantaran geus boga salaki di kampong.
Dina hiji poé, gunung di kampong Umi
téh bitu. Andika salaku salakina téh ngaleungit. Umi anu meunang karangan ti
Andika geus teu biasa nanaon. Manéhna kabur ka salah sahiji kampong lantaran
sieun ku wartawan nu tatanya ngeunaan kahirupan Manéhna.
Di kampung éta téh Umi nyumput ti
serbuan wartawan. Saking ku sieunna ka wartawan, Manéhna di anggeup jelema gélo.
Tapi untungna aya dokter bageur anu nulungan jeung ngadatangkeun Asmara nu mérv
nyaho kaayaan Andika. Sanggeus kitu nganterkeun Umi papanggih jeung Andika.
Sinopsis
Novel “Nu Kaul Lagu Kaleon”
“Ke…ke… naon bentenna
ari kawih nu disebut lagu panambih sareng nu sok dipirig ku gamelan?” cek Yati
bangun panasaran.
“Taya bentenna meueus-meueus acan,” walon Kang Atma,
“Eta-eta keneh hakekatna mah. Bentenna ngan ukur lebah lagam ngahaleuangkeun.
Ku margi lagamna lagam mamaos, tur dipirigna ku kacapi indung sareng rincik
sareng suling ; sareng ku margi geus matuh sok dikantetkeun jeung kawih lagu
panambih. Padahal upami eta lagu panambih dihaleuangkeun dina pirigan gamelan,
kontan harita keneh moal disebat lagu panambih, tapi lagu kawih! Moal disebat
nembangkeun deuih, tapi tangtuna oge ngawihkeun. Sabalikna, upami lagu kawih nu
biasa dipirig ku gamelan, dialihkeun kana pirigan kacapi sareng suling,
dihaleuangkeun nganggo lagam mamaos, harita keneh baris disebat lagu panambih
sarta disadapurankeun jeung mamaos.”
Nu ngadengekeun teh arunggut-unggutan bangun ngarti.
Sinopsis Novel “Panganten”
Rinrin,
tokoh utamana dina ieu novel boga kabogoh anu ngaranna Iyang alias Gumilang.
Iyang teh maot gara-gara OD di Cipanas. Leungiteun ku Iyang, Rinrin layeut
jeung Ben babaturan sakamarna Iyang. Terus dalit jeung Suminar alias Lisa
Kudrow. Di Partenon teh Rinrin jeung Suminar sok ngaroko jeung nguyup arak.
Saking layeutna Rinrin jeung Suminar teh sok diajak maok ka unggal Mall jeung
sok sare bareng di Partenon. Tapi Suminar teh maot, maotna teh ku lantaran
aborsi, da keur kakandungan teuing ku saha. Dina pamustungannana Rinrin gé
hayang kawin teuing ka saha jeung teu jelas sabab kusababna manéhna hayang
kawin. Nu sidik, sanggeus Rinrin nelasan manéh tepi ka hanteuna, manéhna
ngarasa geus laksana papanganténan.
Sinopsis Novel “Babalik Pikir”
Eméd nyaéta budak anu bangkarwarah nepi ka diasupkeun kana
bui. Tapi, ahirna mah jadi tobat, tara deui ngalawan ka kolotna.
Ti mimiti dicaritakeun, si Eméd téh budak nu ngedul, sok
ngalawan ka kolotna, mawa karep sorangan jeung teu nurut ka omongan kolotna.
Contona, dina carita basa indungna nitah nganteurkeun deungeun sangu pikeun
bapana tuang, malah ulin langlayangan nu si Junan nepi ka pegatna. Atuh
dicarékan ku kolot si Junan. Kitu baé kalakuanna, ngan ulin udar-ider.
Basa harita bapana balik ti sawah, bapana dipacok oray nepi
ka maotna. Tapi, carita didieu Samsoedi ngasupkeun kana kasedihan si Eméd, yén
si Eméd boga kénéh rasa prihatin. Si Eméd jadi getol barang gawé. Tapi ngan
saukur sakeudeung. Nepi ka indungna pusingeun. Si Eméd dititah indit ku
indungna teras manéhna teu dihaja nonjok si Jasim nepi ka mastakana ninggang
batu curi seukeut nepi ka baloboran getih, raheutna héjo.
Si Eméd indit ka dayeuh teras disangka jadi bangsat.
Diasupkeun wékana bui. Tapi, di ahir carita, caritana sedih tura aya bungahna
ogé. Sedihna, sobatna nyaéta si Joko nu sok mangbélakeun basa manéhna di bui,
maot. Sabab bus nu ditaekkan basa geus kaluar ti bui asup ka jungkrang.
Bungahna, si Eméd bisa balik ka lemburna teras diaku kénéh ku indungna jeung
dihampura kasalahanna. Si Eméd geus boga pagawéan nu sarua jeung pangabisana,
nyaéta manday. Heunteu deui ngan ulin udar-ider.
Resensi Novel “Lembur Singkur”
Dina hiji peuting, lembur singkur di serang ku gorombolan
batur. Tentara OKD (Organisasi Keamanan Desa), nyangka yén anu nyerang éta
lembur téh aya patalina sareng nu jadi tokoh bapa. Jadi waktos gorombolan
tarurun ti gunung ka lembur singkur, si budak lalaki nu hayang tepang teu
panggih sareng bapana, anu di arep-arep téh saenyana geus lestari.


text:
Kacaritakeun keur mangsa peuting di hiji pilemburan nu katelah lembur Cibinong nu perenahna dina puncluk pasir nu paeunteung-eunteung jeung gunung jayanti, diwewengkon pakidulan Palabuan ratu.
harita mangsa ba'da isya, mang dadin karak balik ti mushola belah tonggoh nu teu jauh ti imahna, bus kapakarangan sanggeus morosotkeun samping polengna nu tuluy di sangsangkeun kana tak-tak, goledag gogolehean dina luhur dipan nu aya panyarandeannana nu dijieun tina awi bitung hideung, hareupeun tepas.
ret kaluhur kana lantera nu di kaitkeun kana kawat di hareupeun warung nu ngahaja masih keneh di buka nu singkalices katebak angin peuting , sabenerna warung teh asalna mah kamar hareup nu di sulap jadi warung, eusina ge teu loba ngan nu kararitu we kayaning sembako jangn nambahan resiko dapur jeung jajan budak, jeung deuih didinya mah kahiji rada anggang ka warung, kaduana pas di hareupeun jalan liliwatan ka cai wahangan, jadi lumayan we ari baralik ti cai atawa memeh kacarai sok nyarimpang mareuli kayaning sabun, sampo, odol, atawa es bon bon jang ngabebenjokeun budak ngalah anteng nungguan indungna nyeuseuhan.
kulutrak panto muka, ceu lomrah pamajikanna kaluar bari ngelek si bungsu, lengeun katuhuna ngajingjing ketel eusi ci teh panas jeung gelasna 2 siki.
sok di tunda dina talupuh dijuru deukeut warung, tuluy diuk dina tepas bari ngalahun anakna.
"nyi...pang ngalungkeun angel, jang si ujang tunduheun yeuh..!" ceuk ceu lomrah ka nyi Lia nu keur lalanggiran di jero imah bari nulis hareupeun lampu cempor.
"ih da ngaganggu wae nyi mah ..keur nulis oge" cenah bari kaleked nyokot bantal di juru handapeun jandela deukeut gulungan kasur, tuluy di bikeun ka indungna nu langsung di pake ngaganjel sirah si bungsu dina tepas bari di geberan ku samping.
Geus jadi kabiasaan di lembur etamah lamun peuting teh sok narariis heula di tepas memeh sare bari ngalobrol, kawantu dijero imah mah hareudang bayeungyang....maklum deukeut ka basisir.
Teu lila torojol pak erte nu perenahna ua-na ceu romlah, gek diuk dina tepas gigireun ceu lomrah, bru ngaluarkeun bako jeung kawung tina pesakna, gap kana kawung tuluy di cokot salambar, kop nyokot bako sacomot, sup diabuskeun kana kawung tuluy di linting, cekes-cekes..nyeuneutkeun udud bari di kenyot bangun nu ni'mat pisan, serbung... haseupna kasabudereun teras, kaambeu sengit bakona.
"euweuh caneuteunnyah?" ceuk mang dadin ka pamajikaanana bari solongrong nyokot bako jeung kawung
"ngasaan ah wa!" pok na teh
"hem" tembal wa erte bari angger ngenyot ududna.
"euh..enya poho" tembal ceu Lomrah
"nyi..pang nyaitkeun beuleum sampeu na catang hawu tuluy piringan bawa weh kadieu, tong poho jeung gula beureumna nagayoran!" cenah ngagorowok ka anakna.
"ih.... ku umi we atuh, pan nyi teh keur nyieun pe er loba keneh, bisi kaburu tunduh!" ceuk lia nembalan ti jero bari angger nulis.
"baku si nyai mah ari geus datang ngedulna teh, matak naon atuh nyieun pe er teh di beurang keneh geura tong disedek-sedek ka poek!" ceuk ceu lomrah bari kuniang hudang tuluy kadapur
"eta geura .. parawan-parawan, ieuh ..teu meunang lalanggiran kitu ..pamali!" cenah barang nempo anakna keur lalanggiran
"emang kunaon?" ceuk nyi lia malik nanya
"nyaho teu ..bisi maot kolot!" ceuk ceu lomrah nembalan
"ah..maenya..." nyi lia nembalan deui bari anger lalangiran
"hih....budak ayeunamah di bejaan teh kalahka ngaleyed" ceuk ceu lomrah bari tuluy ka dapur teu lila geus balik deui bari mawa beuleum sampeu 2 siki dina piring kaleng jeung gula beureum na ringkok leutik, cag diecagkeun hareupeun wa erte.
"sok tah wa, meungpeung haneut keneh, tuh caina dina ketel meujeuhna lumeguk geura" pok na teh bari gek diuk dina urut tadi, der deui ngageberan si bungsu.
keur kitu gerung-gerung sora motor di beulah tonggoh
"ke..ke.., sada aya sora motor nya, peuting-peuting kieu" ceuk wa erte bari ti dengdek-dengdek ngadedengekeun.
"heu euhnya...saha atuh, moal kitu nu karak balik ti panyabaan mah, asa sisinarieun !" ceuk mang dadin mairan.
gerung-gerung..kadenge deui sore motor teh beuki lila beuki narikan, bangun nu heseeun pisan ngaliwatan batu anu ringgul, sarerea mencrong ka lebah pengkolan, teu lila breh katempo aya motor nyampeurkeun ngaliwatan batu anu taringgul tea, meuni heseeun pisan, siganateh lain urang dinya meureun da mun ojeg urang dinya mah mawa motorna teh geus tapis pisan da geus biasa meureun...teu kungsi lila srog kahareupeun warung ceu lomrah, reg eureun, katembong hiji tangtungan lalaki ngora keneh make jaket hideung nu diseletingkeun setengahna, nutupan dadana nu katempo kembung pisan sigana mawa tas di jerona.
"punten, bade tumaros..dupi bumina ceu dedah palih mana nya?" ceuk ki semah bari muka kaca helmna tapi angger diuk dina sadel motor.
"teras we jang, ka peuntas ..ngan sigana moal tiasa nyandak motor da kedah ngaliwatan walungan..sangkilang caina keur ageung deuih, bari kadituna leueur deuih ma'lum usum nyijih" ceuk ceu lomrah nyelengkeung.
"ah..cobaan heula we ketah..da aya jambatan awian ..ari nanaon teh...!" ceuk mang dadin ngagebis, kapikiran ku mahehna tada teuing katempuhannana meureun lamun ki semah mihapekeun motor ka imahna, kumaha lamun eta semah ngendong, eum..meureun moal bisa sare sapeuting jeput balas nungguan motor batur.
"tah jang kalebah pudunan eta we, tuluy meuntas wahangan..sanggeus etamah nuturkeun jalan we da ngan sa arah....engke mun manggih imah, tuluy we .. nu katilu nu pang tungtungna ..eta imah nyi dedah!" mang dadin neruskeun bari tutunjuk.
"nuhun atuh, marangga sadayana" ceuk ki semah bari nyetarter motorna tuluy gura-giru indit deui mundun kalebak di jajapkeun ku paneuteup sarerea.
"semah ti mananya kang?" peuting-peuting kieu asa ku sisinarieunnya aya semah wani ngalunta kadieu bari mawa motor sorangan deuih teu dianteur ojeg, nya bisaeun kitu nanjakna? jeung ceu dedah mah asa teu bogaeun dulur ti dayeuh deuihnya?" pok ceu lomrah heraneun.
"duka teuing atuh? nya bisaeun meureun matak tepi kadieu oge!" cek salakina bari tonggoy udud.
---------------oooOooo-------------------------
Kacaturkeun ki semah bari jeung hese cape ahirna nepi oge ka imah nu di jug-jug, imah ceu dedah tea nu rada nenggang ti dua imah mimiti, kasampak nu boga imah keur ngadaraweung keneh di luar bari curinghak nempo nu karak datang.
srog motor di parkir hareupeun imah, sanggeus mareuman motor, tuluy ki semah turun bari nyampeurkeun ka tepas, tapi helm mah tetep di pake.
"punten, leres ieu bumina ceu dedah?"
"enya jang, na saha kitu? ceuk hiji awewe nu keur gogoleran nembalan bari hudang tuluy memener gelungan buukna.
"euh..ieu abdi aya titipan ti Sukabumi ceu!" ceuk ki semah bari mukaan jaketna
"titipan? ..titipan naonnya? ti sukabumi nya ti sahanya?" ceuk ceu dedah bari kerung tapi nangtung tuluy turun tina tepas.
sihoreng dina jero jaketna teh aya deui aisan matakan ka tempo pinuh pisan, tuluy manehna ngudaran aisan, di cekel kudua leungeuna bangun ati-ati pisan, buru-buru di asongkeun ka ceu dedah, tuluy balik deui kana motor nyokot tas ... song di asongkeun nu di tampanan ku salakina ceu dedah.
" abdi mah mung sakadar ka titipan ku ibu Eha ti Sukabumi, saurna aya serat dina lebet tas ..mangga we di aos, ayeuna abdi kedah mios deui... bilih kaburu wengi manten!" ceuk ki semah bari ngaleos deui muru kana motorna, gerung..gerung nyetarter motorna tuluy indit deui bangun rusuh pisan.
saba'da ditinggalkeun ku ki semah ceu dedah katut salakina kalah bengong mata simeuteun.
"astagfirullah..bapana!" ceuk ceu deah hariweus weus....bari nempo eusi aisan ....
---------------oooOooo-------------------------
Isukna kampung cibinong geunjleung, majar aya nu ngirim orok jeung bali-balina bari baloboran getih keneh tengah peuting, atuh jelema jul-jol pada hayang nyaksian kebeneranana, awewemah termasuk ceu lomrah daratang bari mawa beas sa gelas sewang, da kitu kabiasaan nana lamun nepo nu karak ngajuru teh.
"euleuh...eta budak teh meuni geulis kitu! nyaan harianeunnya indungna teh ..der dibikeun ka baturnya?" ceuk ceu Lomrah bari ngusapan eta orok
"nyasat atuh....urang ge bingung satadinamah, bari di bikeun jeung bali-balina deuih.... mangkaning urang mah pan teu bisa ngurusannana sanajan geus rea budak!" ceuk ceu dedah nembalan
"harita kenah bapana barudak dititah neang paraji di baturan ku mang uha, untung si ema na aya di imah!"
"na kunaon atuh make di bikeun? sugan budak jadah eta teh!" ceu Isah nu tadi cicing ngilu mairan
"hih...budakmah teu jadah atuh..lahir ka dunya teu boga dosa sa eutik-eutik acan, lir keretas nu bodas beresih...da nu jadahmah kalakuan kolotna meureun..lamun heu euh tea mah!" ceu Lomrah ngagebis
"heu euh...ieu oge aya suratan tidituna, majar na teh mihape cenah, panguruskeun ieu budak, da nini jeung akina mah teu wasa jeung era deuih kudu nyanghareupan pananya ti tatanggana jeung dulur-dulurna nu menak kabeh, ..pan anakna teh, ..heu euh si Ita tea pan can kawin, sasatnamah sakola keneh di bandung, teuing sakola nanahaon da ti baheula asa teu beres-beres sakola nateh!" ceuk ceu dedah satengahin gugurutu
"ari Ita teh anak saha kerah, pan euceu mah asa teu boga dulur di sukabumi lin? " tanya ceu lomrah heraneun
"eum..ah...ari nanaon teh, sok pohoan, eta geuning anakna juragan Raharja, dunungan urang baheula" tembal ceu dedah
"aeh..enya ketang, poho!" tembal ceu lomrah "cenah di bere tas, eusina naon?" tuluyna panasaran
"tuh ..tas na ge dina luhur lomari, eusinamah eta we papakean orok kayaning popok, baju, amet wareuteuh keneh masih keneh di palastikan, samping kebat 5 siki, perenel weh satengah losin, aya duitan ketang na amplop jeung surat cenah jang meuli susu, nu kamari tea ning di beulikeun we kana susu kaleng, da pimanaeun didieu mah aya susu paranti orok!" tembal ceu dedah ngajelaskeun.
"saleuheungeunnya lamun urang nyusuan kenehmah, disusuan meureun ku urang da teu boga anak lalaki ieuh, sigana mola boga budak deui meureun urang mah!" tuluyna bari ngahuleng bangun jauh panineungan
duh, karunya teuing nyai, hidep gurudag ka alam dunya teh, bet teu diharepkeun jeung bororaah dipikanyaah ku indung bapa, sasat ayana hidep disumput-sumput bari di bikeun ka batur, Kolot-kolot hidepmah mereun leuwih era ku jelema batan ku nu kawasa, pan budak teh meureun titipan ti nu kawasa nu kudu di asuh, diasah jeung di mumule sangkan hidep jadi jalma nu beragama jeung aya dina jalan anu dipirido ku Allah ta ala.
tong sieun geulis... bari jeung ripuh oge.... umi moal ngantep, pasti hidep di urus samistina didieu" gerentes hate ceu dedah bari rambisak teu kuat asa kasuat-suat ari ras inget kaanak sorangan, lamun ngalaman nasib siga kitu.
ti semet harita eta orok awewe teh di rorok di ati-ati ku ceu dedah, kanyaahna teu di wilah-wilah siga ka anak pituin na nu lain.
cag.
Selengkapnya...


text:
Hileud
Hileud nyaéta larva lepidoptera (anggota ordo serangga nu ngawengku kukupu jeung ngengat).
Hileud mibanda ségmén-ségmén awak sarta loba pisan "suku"na. Rewog pisan kana dangdaunan, tumuwuhna morontod, ganti kulit 4-5 kali, lajeng robah jadi bentuk sawawa.
Hileud sabenerna ukur boga genep suku (kaasup héksapoda) na huluna, nepi ka opat pasang ti ségmén tengah nepi ka lebah bujurna, sarta kadang sapasang di lebah ségmén tungtung abdominal.
Hileud teu ngarénghap ngaliwatan sungutna. Hawa asup kana awakna ngaliwatan saruntuyan solobong (tubula) leutik dina sapanjang gigir hulu nepi ka abdomén. Solobong ieu disebut 'spirakel', nu dina jero awak nyambung kana jaringan solobong hawa atawa 'trahéa'.
Hileud teu mibanda panénjo atawa pangrasa nu hadé. Mangrupa gaganti panonna nyaéta genep 'osélli' nu lembut dilebah handap huluna. Pikeun nyiar dahareun, hileud ukur ngandelkeun anténeu.
Loba spésiés manuk jeung sato séjénna nu ngajadikeun hileud salaku dahareun, sabab beunghar ku protéin, sahingga hileud téh ngembangkeun cara nyamur. Cara ieu sipatna bisa pasif, agrésif, atawa duanana sakaligus. Aya nu boga 'panon palsu' lebah bujurna, sahingga nu rék ngamangsa katipu. Aya ogé nu ngeliran manéh sarupa jeung dangdaunan sabudeureunana.
Aya hileud nu bisa ngahakan dangdaunan nu sabenerna toksik pikeun sato séjén. Hileudna teu karacunan/kapangaruhan ku ku éta toksik, tapi dina jero awakna diteundeun sahingga ngandung racun mun dimangsa ku sato séjén. Spésiés toksik ieu, kayaning hileud ngengat Cinnabar (Tyria jacobaeae), awakna polét-polét warna nu caang: beureum jeung konéng - kelir 'bahya'.
Agrésivitas ieu ditujukeun pikeun mastikeun yén nu ngamangsa salasahijina moal buru-buru moro hileud nu séjénna, sahingga sahanteuna sawaréh bisa salamet.
Aya ogé hileud nu nyiar salamet ku jalan nyalindung ka sireum. Nu kawentar mah nyaéta kukupu Lycaenid. Hasil panalungtikan nunjukkeun yén komunikasi antara hileud jeung sireumna téh ku cara ngageter/vibrasi jeung kimiawi.
Hileud dina dunya tatanén mindeng dianggap salaku hama, misalna hileud buah.
Spésiés hileud karnivora lianna ogé aya, tapi jumlahna mah kawilang saeutik pisan.
Sumber rujukan[édit | sunting sumber]
- Caterpillar ti Wikipédia basa Inggris per 15 Séptémber 2005


text:
Duit Logam
Duit logam atawa sok sakapeung disebut koin (tina basa Inggris coin) nyaéta logam anu dipaké minangka pakaka transaksi ékonomi jeung biasana dipedalkeun ku hiji pamaréntah. Ilaharna duit logam wangunna buleud sok sanajan teu salawasna kitu. Dina hiji duit logam biasana boga dua sisi: sisi nu ka hiji némbongkeun nilai duit jeung sisi sabeulahna deui biasana némbongkeun gambar. Duit logam di nagara-nagara karajaan biasana némbongkeun gambar pupuhu éta nagara dina salah sahiji sisina. Duit logam boa sajarah rébuan taun ti béh dituna sanajan tacan aya nu maluruh kalawan pasti ti mana jeung iraha duit logam mimiti dijieun. Tapi dipercaya aya tilu tradisi anu béda, nyaéta:


text:
JORR
JORR atawa singgetan ti Jakarta Outer Ring Road atawa Jalan tol lingkar luar Jakarta mangrupakeun jalan tol nu dijieun ngurilingan wilayah pasisian Jakarta nu rencana awalna nyambungkeun daerah antara Cilincing - Cikunir - Pasar Rebo - Pondok Indah - Kebon Jeruk nepi ka Penjaringan.
Bagian[édit | sunting sumber]
Jalan tol ieu dibagi jadi sababaraha seksi, nyaeta :
- Seksi E1 : ruas Cikunir - Taman Mini (beres)
- Seksi E2 : ruas Cikunir - Cakung (beres)
- Seksi E3 : ruas Cakung - Cilincing (beres)
- Seksi N : ruas Cilincing - Tanjungpriok (rencana)
- Seksi S1 : ruas Taman Mini - Pondok Pinang (beres)
- Seksi S2 : ruas Pondok Pinang - Ulujami Veteran (beres)
- Seksi W1 : ruas Kebon Jeruk - Penjaringan (proses ngawangun)
- Seksi W2 : ruas Kebon Jeruk - Ulujami Veteran (rencana)
Mun sakabeh seksi ruas jalan tol ieu geus rengse diwangun, bakal ngurilingan pasisian wilayah Jakarta terus nyambungkeun sabaraha hiji jalan tol nyaeta :
- Jalan tol Ir. Wiyoto Wiyono
- Jalan tol Jagorawi
- Jalan tol Jakarta - Cikampek
- Jalan tol Jakarta - Serpong
- Jalan tol Jakarta - Tangerang
- Jalan tol Prof. Dr. Soediyatmo
Gerbang tol[édit | sunting sumber]
Sabaraha gerbang tol nu aya :
- Veteran
- Kanggo lebet kendaraan nu ti Jalan tol Jakarta - Serpong, Rempoa, Bintaro.
- Pondok Pinang Kulon
- Kanggo lebet kendaraan nu ti Ciputat Raya, Pasar Jumat, Lebak Bulus.
- Pondok Pinang Wetan
- Kanggo lebet kendaraan nu ti Pondok Indah.
- Fatmawati Kulon
- Kanggo lebet kendaraan nu ti Fatmawati, Pondok Labu.
- Fatmawati Wetan
- Kanggo lebet kendaraan nu ti Fatmawati, Pondok Labu.
- Ampera Kulon
- Kanggo lebet kendaraan nu ti Ampera, Mampang Prapatan, Ragunan.
- Ampera Wetan
- Kanggo lebet kendaraan nu ti Ampera, Mampang Prapatan, Ragunan.
- Lenteng Agung Kulon
- Kanggo lebet kendaraan nu ti Pasar Minggu, Lenteng Agung, Depok.
- Lenteng Agung Wetan
- Kanggo lebet kendaraan nu ti Pasar Minggu, Lenteng Agung, Depok.
- Cijantung Kulon
- Kanggo lebet kendaraan nu ti Pasar Rebo, Kramat Jati, Cijantung.
- Cijantung Wetan
- Kanggo lebet kendaraan nu ti Pasar Rebo, Kramat Jati, Cijantung.
- Kampung Rambutan
- Kanggo lebet kendaraan nu ti Kampung Rambutan.
- Simpang susun Dukuh / Pasar Rebo
- Nyambung ka Jalan tol Jagorawi.
- Bambu Apus
- Kanggo lebet kendaraan nu ti Taman Mini, Ceger.
- Hankam
- Kanggo lebet kendaraan nu ti Hankam Raya.
- Jatiwarna
- Kanggo lebet kendaraan nu ti Jatiwarna.
- Jati Asih
- Kanggo lebet kendaraan nu ti Jati Asih, Pondok Gede.
- Simpang susun Cikunir
- Nyambung ka Jalan tol Jakarta - Cikampek.
- Kalimalang
- Kanggo lebet kendaraan nu ti Kalimalang.
- Bintara
- Kanggo lebet kendaraan nu ti Bintara, Klender.
- Cakung Kidul
- Kanggo lebet kendaraan nu ti Cakung, Pulogadung.
- Cakung Kaler
- Kanggo lebet kendaraan nu ti Cakung.
- Rorotan
- Kanggo lebet kendaraan nu ti Rorotan, Cilincing.


text:
Asam amino
Dina kimia, asam amino nyaéta molekul naon baé nu ngandung boh gugus fungsi amino jeung asam karboksilat. Dina biokimia, harti nu pondok sarta umum ieu mimindengna digunakeun pikeun nujul asam amino alfa: asam amino nu gugus fungsi amino jeung asam karboksilatna kabeungkeut na atom karbon nu sarua.
Résidu asam amino nyaéta naon nu nyésa na hiji asam amino nalika hiji molekul cai leungit (hiji ion hidrogén, H+, ti sisi nitrogén sarta hiji ion hidroxil, OH-, ti sisi karboxilat) dina ngawujudna beungkeut péptida .
Daptar eusi
Ihtisar[édit | sunting sumber]
Asam amino ngarupakeun batubata biokimia, nu ngabentuk polimér pondok nu disebut polipéptida atawa péptida nu salajengna ngawangun struktur nu disebut protéin (tempo di handap).
Dua puluh asam amino disandikeun ku sandi genetik baku sarta disebut protéinogénik. Asam amino nu leuwih jarang jeung leuwih pajeulit bisa dijieun dumasar kaperluan ku awak. Prolin mangrupa hiji-hijina asam amino protéinogenik nu gugus gigirna siklik sarta numbu ka gugus a-amino, ngabentuk gugus amino sekunder. Asam amino séjén nu dikandung dina protéin biasana dibentuk tina modifikasi sanggeus translasi (sintésis protéin). Modifikasi ieu sipatna penting pikeun fungsi protéinna. Sahanteuna aya dua asam amino (lian ti nu dua puluh) nu sok dibeungkeutkeun kana protéin nalika translasi:
- Sélénosistéin ku kabeungkeut kana protéin-protéin dina kodon UGA, nu normalna mah mangrupa kodon eureun (stop codon).
- Pirolisin dipaké ku métanogén dina énzim-énzim nu dipaké pikeun ngahasilkeun métana. Disandikeunana mah ku kodon UAG.
Nu kapanggih di alam, kiwari geus leuwih ti 500 asam amino. Malah di antarana aya nu kapanggih dina bahan météorit. Mikroorganisme jeung tutuwuhan mindeng ngahasilkeun asam amino nu teu ilahar, nu sok aya dina péptida antibiotik (misalna nisin atawa alamétisin).
- Lantionin nyaéta dimér alanin nu disasakan ku sulfida nu dikandung babarengan jeung asam amino teu jenuh na lantibiotik (antibiotik pikeun péptida nu asalna ti mikroba).
- Asam 1-aminosiklopropana-1-karboksilat nyaéta asam amino siklik substitusi ganda nu mangrupakeun zat antara penting dina produksi étilén, hormon tatangkalan.
Lian ti asam amino pikeun sintésis protéin, aya asam amino séjén nu sacara biologis penting, kayaning neurotransmitter glisin, GABA jeung glutamat, ogé karnitin (dipaké na angkutan lipid jeroeun sél), ornitin, sitrulin, homosistéin, hidroxiprolin, hidroxilisin, jeung sarkosin.
Sababaraha ti 20 asam amino na sandi genetik katelah asama amino ésénsil, sabab teu bisa disintésis na jero awak tina sanyawa séjén ku réaksi kimia, tapi kudu diasupan tina dahareun. Pikeun manusa, nu kaasup asam amino ésénsil nyaéa lisin, leusin, isoleusin, métionin, fénilalanin, tréonin, triptofan, valin, sarta (pikeun barudak) histidin jeung arginin.
Mangpaat asam amino[édit | sunting sumber]
Monosodium glutamat ngarupakeun additif pangan pikeun ngaronjatkeun rasa.
L-DOPA (L-dihidroxifénilalanin) ngarupakeun ubar nu dipaké pikeun Parkinsonisme.
5-HTP (5-hidroxitriptofan) dipaké pikeun mulasara masalah neurologis nu patali jeung PKU (fénilketonuria).
Struktur umum asam amino[édit | sunting sumber]
Struktur umum asam amino alfa protéinogénik nyaéta:
COOH | H-C-R | NH2
di mana "R" nunjukkeun ranté gigir nu husus pikeun unggal asam amino. Asam amino biasana digolongkeun dumasar sipat ranté gigirna jadi opat golongan: asam, basa, hidrofilik (polar), jeung hidrofobik (nonpolar).
Isomérisme[édit | sunting sumber]
Iwal glisin, R = H, asam amino aya dina dua kamungkinan isomér optik, nu disebut D (tina déxtro) jeung L (tina lévo). Asam amino L ngarupakeun mayoritas asam amino nu aya na protéin. Asam amino D aya na protéin nu dihasilkeun ku exotic sea-dwelling organisms, kayaning cone snail. Ogé loba pisan ayana dina dinding sél baktéri.
Réaksi[édit | sunting sumber]
Protéin diwangun ku polimérisasi asam amino dumasar beungkeut péptida dina prosés nu disebut translasi.
1. Asam amino; 2, struktur zwitterion; 3, dua asam amino ngabentuk hiji beungkeut péptida (tempo ogé beungkeut kimia).
Daptar asam amino[édit | sunting sumber]
Struktur[édit | sunting sumber]
Tabel di handap ieu mintonkeun struktur jeung lambang 20 asam amino nu aya na sandi genetik.
Sipat kimia[édit | sunting sumber]
Tabel di handap ieu ngadaptar lambang saaksara, lambang tilu aksara, sarta sipat kimia ranté gigir asam aminona. Asam amino nu can kanyahoan dibéré lambang X (saaksara) atawa asx (tilu aksara) nu ngandung harti yén éta asam amino téh asparagin atawa asam aspartat.


text:
Sebaran seragam
Dina matematik, sebaran seragam nyaeta probability distribution sederhana. Sebaran bisa discrete atawa continuous. Dina kasus diskrit, bisa di-karakterisasi ku nyebutkeun yen sakabeh nilai sarua kamungkinanna. Dina kasus kontinyu yen sakabeh panjang interval nu sarua ngabogaan kamungkinan nu sarua.
Daptar eusi
Kasus diskrit[édit | sunting sumber]
Variabel random nu mibanda unggal nilai n nu mungkin x1, x2, ..., xn ngabogaan kamungkinan nu sarua dina sebaran seragam diskrit, saterusna kamungkinan keur unggal hasil xi nyaeta 1/n. Conto gampang dina sebaran seragam diskrit nyaeta ngalungkeun dadu. Nilai nu mungkin x nyaeta 1, 2, 3, 4, 5, 6; dina unggal alungan, kamungkinan salah sahiji nilai muncul nyaeta 1/6.
Dina kasus nilai variabel random nu mibanda sebaran normal ngarupakeun riil, ngamungkinkeun keur ngagambarkeun fungsi kumulatif sebaran dina watesan degenarate sebaran, nyaeta
numana Heavyside step function θ(x) ngarupakeun CDF tina degenerate sebaran dina x = 0.
Kasus kontinyu[édit | sunting sumber]
Dina kasus kontinyu, sebaran seragam disebut oge sebaran bujursangkar sabab bentuk tina fungsi densiti probabiliti (tempo di handap). Hal ieu di-parameterisasi ku nilai pangleutikna jeung panggedena tina kaseragaman-sebaran random variable nu dicokot nyaeta a jeung b. Probability density function sebaran seragam nyaeta:
sarta cumulative distribution function nyaeta:
Grapik pungsi densiti probabiliti keur sebaran seragam siga di handap ieu:
Keur random variable nu nuturkeun sebaran ieu, nilai ekspektasi nyaeta (a + b)/2 sarta simpangan baku nyaeta (b - a)/√12.
Sebaran ieu bisa dipake keur susunan nu leuwih kompleks tinimbang interval. Lamun S ngarupakeun susunan Borel positip, ukuran terhingga, sebaran probabiliti seragam dina S bisa dihusukeun ku nyebutkeun yen pdf nyaeta nol diluar S sarta sacara angger sarua jeung 1/K dina S, numana K ukuran Lebesgue tina S.
Standar sebaran seragam[édit | sunting sumber]
Standard sebaran seragam nyaeta sebaran seragam kontinyu nu mibanda susunan nilai a jeung b nyaeta 0 jeung 1, mangka nilai variabel random ngan antara 0 jeung 1.
Sampling tina sebaran seragam[édit | sunting sumber]
Waktu digawe make probabiliti, karasa mangpaatna keur nga-run percobaan saperi dina simulasi komputer. Loba programming language nu ngabogaan kamampuan keur nyaruakeun pseudo-random numbers nu epektip kasebar dumasar kana standar sebaran seragam.
Lamun u ngarupakeun nilai sampel tina standar sebaran seragam , mangka nilai a + (b - a)u nuturkeun sebaran seragam nu di-parameterisasi ku a jeung b, saperti nu dijelaskeun di luhur. Transpromasi sejenna bisa digunakeun keur nyaruakeun sebaran statistik sejenna tina sebaran seragam (tempo pamakean di handap)
Pamakean sebaran seragam[édit | sunting sumber]
Dina statistik, lamun p-value dipake salaku tes statistik keur null hypothesis sederhana, jeung sebaran test statistik kontinyu , mangka tes statistik bakal kasebar seragam antara 0 jeung 1 lamun null hypothesis bener.
Sanajan sebaran seragam teu ilahar kapanggih di alam, sabageanna bisa dipake keur sampling tina sebaran acak.
Metoda nu geus ilahar nyaeta inverse transform sampling method, nu make cumulative distribution function (CDF) tina target variabel random. Metoda ieu kacida ngabantu dina pagawean tioritis. Saprak simulasi make metoda ieu merlukeun inverting CDF tina variabel target, metoda alternatipna geus dibagi keur kasus numana CDF teu dipikanyaho dina bentuk raket. Salah sahiji metodana nyaeta rejection sampling.
Sebaran normal ngarupakeun conto penting mangsa metoda inverse transform teu episien. Sanajan kitu, eta ngarupakeun metoda eksak, Box-Muller transformation, nu make inverse transform keur konversi dua random variable seragam bebas ka dua sebaran normal random variabel bebas.


text:
Carita pondok
Carita pondok atawa mindeng disingkat minangka carpon nyaéta hiji wangun prosa naratif fiktif. Carita pondok condong munel sarta langsung dina tujuanana dibandingkeun karya-karya fiksi anu leuwih panjang, kawas novella (dina pengertian modern) sarta novel. Alatan singgetna, carita-carita pondok hasil ngandelkeun téknik-téknik sastra kawas inohong, plot, téma, basa sarta insight sacara leuwih lega dibandingkeun jeung fiksi anu leuwih panjang. Caritana bisa mangrupa sagala rupa jenis.
Carita pondok asalna tina anekdot, hiji kaayaan anu digambarkan singget anu kalawan gancang anjog kana tujuanana, paralel jeung talari carita lisan. Kalawan mecenghulna novel anu realistis, carita pondok mekar minangka hiji miniatur, contona dina carita-carita karya E.T.A. Hoffmann sarta Anton Chekhov.
Daptar eusi
Sajarah[édit | sunting sumber]
Asal-usul[édit | sunting sumber]
Carita pondok asal-muasalna mah tina talari carita lisan anu ngahasilkeun carita-carita kawentar kayaning Iliad sarta Odyssey karya Homer. Carita-carita eta ditepikeun dina wangun puisi anu mibanda wirahma, kalayan wirahma anu mibanda fungsi minangka pakakas pikeun nulungan jalma pikeun nginget caritana. Bagian-bagian singget tina ieu carita teh, dipuseurkeun kana naratif-naratif individu anu bisa ditepikeun dina hiji kasempetan pondok. Sakabéh caritana kakara katémbong saupama sakabéh bagean caritana geus ditepikeun.
Fabel, anu umumna mangrupa carita rahayat kalawan talatah-talatah moral di jerona, cenah dianggap ku sajarahwan Yunani Herodotus minangka hasil timuan saurang budak Yunani anu ngaranna Aesop dina abad ka-6 SM (sanajan aya carita-carita séjén anu asalna ti bangsa-bangsa séjén anu dianggap asalna ti Aesop). Fabel-fabel kuna ieu kiwari dipikawanoh minangka Fabel Aesop. Tapi aya ogé anu mikeun definisi séjén patali jeung istilah fabel. Fabel, dina hasanah Sastra Indonésia remen ogé, diartikeun minangka carita ngeunaan sato. Carita fabel anu populer contona Carita Si Peucang, jeung sajabana.
Saterusna, jenis carita mekar ngawengku sage, mite, sarta legenda. Sage mangrupa carita kapahlawanan. Contona Joko Dolog. Mite leuwih menyaran dina carita anu patali jeung kapercayaan balaréa satempat ngeunaan hiji hal. Contona Nyi Roro Kidul. Sedengkeun legenda ngandung harti minangka hiji carita ngeunaan asal usul lumangsungna hiji tempat. Contona Banyuwangi.
Wangun kuna séjénna tina carita pondok, nyaéta anekdot, populer dina mangsa Kakaisaran Romawi. Anekdot boga fungsi kawas paumpamaan, hiji carita realistis anu singget, anu ngawengku hiji talatah atawa tujuan. Réa tina anekdot Romawi anu aya keneh kiwari dikumpulkeun dina Gesta Romanorum dina abad ke-13 atawa 14. Anekdot tetep populer di Éropa nepi ka abad ke-18, sedengkeun surat-surat anekdot eusina fiksi karya Sir Roger de Coverley dipedar.
Di Éropa, talari nyaritakeun lisan mimiti ngembang jadi carita-carita nu ditulis dina munggaran abad ka-14, utamana pisan mah kalawan medalna karya Geoffrey Chaucer Canterbury Tales sarta karya Giovanni Boccaccio Decameron. Kadua buku ieu disusun tina carita-carita pondok anu misah (ti anekdot lucu tepi ka fiksi sastra anu dikarang kalawan hade), anu ditempatkeun di jero carita naratif anu leuwih badag (hiji carita carangka), sanajan pakakas carita carangka henteu diadopsi ku kabéh nu nulis. Dina ahir abad ka-16, sawaréh tina carita-carita pondok anu pangpopulerna di Éropa nyaéta "novella" poek anu tragis karya Matteo Bandello (hususna dina tarjamahan Perancisna). Dina mangsa Renaisan, istilah novella dipaké pikeun ngarujuk dina carita-carita pondok.
Dina panengah abad ka-17 di Perancis lumangsung kamekaran novel pondok anu diperhalus, "nouvelle", ku pengarang-pengarang kawas Madame de Lafayette. Dina 1690-an, dongeng-dongeng tradisional mimiti dipedar (salah sahiji ti kumpulan anu pangkawentarna nyaéta karya Charles Perrault). Mecenghulna tarjamahan modern kahiji Sarébu Hiji Peuting karya Antoine Galland (ti 1704; tarjamahan séjénna mecenghul dina 1710–12) ngabalukarkeun pangaruh anu hébat kana carita-carita pondok Éropa karya Voltaire, Diderot sarta lian-liana dina abad ka-18.
Carita-carita pondok moderen[édit | sunting sumber]
Carita-carita pondok modern mecenghul minangka genrena sorangan dina mimiti abad ks-19. Conto-conto munggaran tina kumpulan carita pondok kaasup Dongeng-dongeng Grimm Duduluran (1824–1826), Evenings on a Farm Near Dikanka (1831-1832) karya Nikolai Gogol, Tales of the Grotesque and Arabesque (1836), karya Edgar Allan Poe sarta Twice Told Tales (1842) karya Nathaniel Hawthorne. Dina ahir abad ka-19, kamekaran majalah sarta jurnal ngababarkeun paménta pasar anu kuat kana fiksi pondok anu panjangna antara 3.000 nepi ka 15.000 kecap. Di antara carita-carita pondok kawentar anu mecenghul dina période ieu téh "Kamar No. 6" karya Anton Chekhov.
Dina panengah kahiji abad ka-20, sajumlah majalah kasohor, kawas The Atlantic Monthly, Scribner's, sarta The Saturday Evening Post, kabéhanana medar carita pondok dina saban terbitanana. Paménta kana carita-carita pondok anu mutuan kacida gedena, sarta bayaran pikeun carita-carita éta kacida luhurna, ku kituna F. Scott Fitzgerald deudeuieun nulis carita pondok pikeun ngalunasan sagala rupa hutangna.
Paménta kana carita-carita pondok ku majalah ngahontal penclutna dina panengah abad ka-20, nalika dina majalah 1952 Life medar carita pondok panjang Ernest Hemingway anu panjang (atawa novella) Lalaki Kolot sarta Laut. Terbitan anu ngamuat carita ieu payu 5.300.000 eksemplar ngan dina dua poé.
Saprak éta, jumlah majalah komérsial anu medar carita-carita pondok geus ngurangan, sanajan sawatara majalah kawentar kawas The New Yorker terus ngamuatna. Majalah sastra ogé mere tempat keur carita-carita pondok. Sajaba ti éta, carita-carita pondok kadieunakeun geus manggihan ambekan anyar ngaliwatan penerbitan online. Carita pondok bisa kapanggih dina majalah online, dina kumpulan-kumpulan anu diorganisir nurutkeun pengarangnya atawa témana, sarta dina blog.
Unsur sarta ciri has[édit | sunting sumber]
Carita pondok condong kurang kompleks dibandingkeun jeung novel. Carita pondok biasana museurkeun perhatian dina hiji kajadian, miboga hiji plot, setting anu tunggal, jumlah inohong anu kawates, tur ngawengku jangka waktu anu singget.
Dina wangun-wangun fiksi anu leuwih panjang, caritana condong ngamuat unsur-unsur inti nu tangtu tina struktur dramatis: eksposisi (panganteur setting, kaayaan sarta inohong utamana), komplikasi (kajadian di jero carita anu ngawanohkeun konflik sarta inohong utama); komplikasi (kajadian di jero carita anu ngawanohkeun konflik); aksi anu ningkat, krisis (waktu anu nangtukeun pikeun si inohong utama sarta komitmen maranéhanana kana hiji léngkah); klimaks (titik minat pangluhurna dina harti konflik sarta titik carita anu ngandung aksi pangréana atawa pangpentingna); pungkasan (bagian carita di mana konflik direngsekeun); sarta moralna.
Alatan pondok, carita-carita pondok bisa ngamuat pola ieu atawa bisa oge henteu. Contona, carita-carita pondok modern ngan sakali-kali ngandung eksposisi. Anu leuwih umum nyaéta mimiti anu dumadakan, jeung carita anu dimimitian di tengah aksi. Kawas dina carita-carita anu leuwih panjang, plot ti carita pondok ogé ngandung klimaks, atawa titik balik. Tapi sok sanajan kitu, ahir tina karéréaan carita pondok biasana dumadakan sarta kabuka sarta bisa ngandung (atawa bisa ogé henteu) talatah moral atawa palajaran praktis.
Kawas réa wangun seni naon wae oge, ciri has tina hiji carita pondok beda-beda nurutkeun pangarangna.
Unsur Intrinsik[édit | sunting sumber]
unsur intrinsik nyaeta unsur nu ngabangun karya eta sorangan. unsur-unsur intrinsik carpon nyaeta:
- Tema nyaeta ide pokok hiji carita, nu diyakini jeung dijadikeun sumber carita.
- Latar(setting) nyaeta tempat, waktu, suasana nu aya dina carita.Hiji carita kudu jelas dimana tempatna, iraha kajadianna jeung suasana keur carita.
- Galur(Plot) nyaeta susunan kajadian nu ngabentuk hiji carita
Galur dibagi jadi 3 nyaeta:
- Galur maju nyaeta rangkaian kajadian nu urutanna sesuai jeung urutan waktu kajadian atawa nu gerakna kaharep terus.
- Galur mundur nyaeta rangkaian kajadian nu susunanna teu sesuai jeung urutan waktu kejadian atawa carita nu gerakna mundur(flashback).
- Galur Campuran nyaeta campuran antara galur maju jeung mundur.
Galur boga sababaraha tahap:
- Panganteur: bagian carita mangrupa lukisan, waktu, tempat atawa kajadian nu mangrupakeun mimitina carita.
- Penampilan masalah: bagian nu nyaritakeun masalah nu keur dihadapan ku palaku carita.
- Puncak kategangan/klimaks: masalah dina carita nu geus gawat pisan, konflikna keur memuncak.
- Kategangan nurun/antiklimaks: malasah tos bisa diatasi jeung kekhawatiran mulai leungit.
- Resolusi: masalah geus bisa di atasi atawa di bereskeun.
- Perwatakan
ngagambarkeun watak atawa karakter tokoh nu bisa ditingali dina 3 segi nyaeta:
- Dialog tokoh
- Penjelasan tokoh
- Penggambaran fisik tokoh
- Tokoh nyaeta jalma-jalma nu dicaritakeun dina carita jeung loba nyandak peran dina carita. tokoh dibagi jadi 3 nyaeta:
- Protagonis:tokoh utama
- Antagonis: tokoh penentang atawa lawanna tokoh utama
- Tritagonis:Penengah dina tokoh utama jeung tokoh lawan
- Amanat nyaeta pesan atawa nasehat nu rek disampaikeun pangarang lewat carita.
Unsur Ekstrinsik[édit | sunting sumber]
unsur ekstrinsik nyaeta unsur-unsur nu aya diluar karya sastra, tapi sacara teu langsung ngapengaruhan bangunan atawa sistem organisme karya sastra. unsur-unsurna nyaeta:
- Nilai-nilai dina carita(agama,budaya,politik,ekonomi)
- latar belakang kahirupan pangarang
- situasi sosial keur carita diciptakeun
Ukuran[édit | sunting sumber]
Netepkeun naon anu misahkeun carita pondok ti format fiksi séjénna anu leuwih panjang nyaéta hiji hal anu problematis. Hiji definisi klasik tina carita pondok nyaeta yén manéhna kudu bisa dibaca dina waktu sakali diuk (hal ieu utamana pisan diajukeun dina esai Edgar Allan Poe "The Philosophy of Composition" dina 1846). Definisi-definisi séjénna nyebutkeun wates panjang fiksi tina jumlah kecap-kecapna, nyaéta 7.500 kecap. Dina pamakéan kontemporer, istilah carita pondok umumna ngarujuk kana karya fiksi anu panjangna henteu leuwih ti 20.000 kecap sarta henteu kurang ti 1.000 kecap.
Carita anu pondokna kurang ti 1.000 kecap kagolong kana genre fiksi kilat (flash fiction). Fiksi anu ngaleuwihan wates maksimum parameter carita pondok digolongkeun kana novelette, novella, atawa novel.
Genre[édit | sunting sumber]
Carita pondok umumna nyaéta hiji wangun karangan fiksi, sarta anu pangréana dipedar nyaéta fiksi kawas fiksi ilmiah, fiksi horor, fiksi detektif, jrrd. Carita pondok kiwari ogé ngawengku wangun nonfiksi kawas catetan lalampahan, prosa liris sarta varian-varian pasca modern sarta non-fiksi kawas fikto-kritis atawa jurnalisme anyar.
Carita pondok kawentar[édit | sunting sumber]
- "An Occurrence at Owl Creek Bridge" ku Ambrose Bierce (teks online)
- "Yours Truly, Jack the Ripper" ku Robert Bloch
- "A Sound of Thunder" ku Ray Bradbury
- "Cathedral" ku Raymond Carver
- "The Most Dangerous Game" ku Richard Connell
- "The Story of an Hour" ku Kate Chopin (teks online)
- "A Rose for Emily" ku William Faulkner (teks online)
- "The Overcoat" ku Nikolai Gogol (teks online — tarjamahan ti basa Rusia)
- "Young Goodman Brown" ku Nathaniel Hawthorne (teks online)
- "The Snows of Kilimanjaro" ku Ernest Hemingway (teks online)
- "The Gift of the Magi" ku O. Henry (teks online)
- "The Lottery" ku Shirley Jackson (teks online)
- "The Monkey's Paw" ku W.W. Jacobs
- "The Dead" ku James Joyce (teks online
- "In der Strafkolonie" ku Franz Kafka (teks online terj. Inggris ti basa Jerman)
- "The Call of Cthulhu" ku H.P. Lovecraft
- "Bartleby, the Scrivener" ku Herman Melville (teks online)
- "A Good Man Is Hard to Find" ku Flannery O'Connor (teks online)
- "The Tell-tale Heart" ku Edgar Allan Poe (teks online)
- "Brokeback Mountain" ku Annie Proulx
- "The Red Room" ku H.G. Wells
- "The Last Question" ku Isaac Asimov
Tempo ogé[édit | sunting sumber]
- Daptar pengarang carita pondok dunya
- Daptar pengarang carita pondok Indonésia
- Sastra
- Karya fiksi
- Daptar carita pondok anu mecenghul di The New Yorker
- Daptar carita pondok dina Basa Sunda, nu kungsi medal dina wanda buku, majalah, atawa koran
Asal-asal séjén[édit | sunting sumber]
- Loka Komunitas Nu nulis Amatir Indonésia, Loka komunitas nu nulis amatir pangbadagna di Indonésia, carita pondok, puisi, prosa
- Free Stories Center, loka pikeun carita pondok sarta usaha medarna
- Million Writers Award, pikeun carita pondok pangalusna online warsih ieu
- Kronologi carita pondok Amérika
- Perpustakaan badag online pikeun carita pondok kontemporer sarta klasik
- Perpustakaan online pikeun carita pondok kontemporer sarta klasik- Loka Jerman
- Carita pondok etexts sarta Leuwih réa Carita pondok etexts di Project Gutenberg
- Carita Hasidik Yahudi
- Carita pondok: 10 petunjuk pikeun nu nulis kreatif anyar
- InÉdit: pikeun nu nulis ngora kalawan kumpulan puisi sarta carita pondok online ku jelema ngora
- Short Story Radio, stasiun radio internet husus pikeun siaran professional ti cerpen-cerpen anu teu kungsi dipedar saméméhna


text:
Heisei
-
Artikel ieu ngeunaan the Japanese era. Keur the Toho studios kaijū continuity, tempo Heisei era (daikaiju eiga).
Heisei (Basa Jepang: 平成) nyaeta ngaran jaman Jepang kiwari di Jepang. Era Heisei dimimitian dina tanggal 8 Januari, 1989, ngan sapopoe sanggeus pupusna Kaisar Hirohito. Putrana, Akihito, diangkat jadi Kaisar Jepang. Dumasar kana adat Jepang, Hirohito ganti ngaran jadi "Kaisar Shōwa" dina tanggal 31 Januari, sarta Akihito bakal ganti ngaran "Kaisar Heisei" sanggeus anjeunna pupus engke.
Sabab kitu 1989 sarua jeung Shōwa 64 nepi ka poe ka 7 dina bulan munggaran (7 Januari) sarta Heisei 1 (Basa Jepang: 平成元年, Heisei gannen; gannen hartina "taun kahiji") ti mimiti poe ka-8 bulan kahiji (8 Januari). 2015 nyaeta Heisei 27.


text:
Celempung
Celempung ( Ind.:Celempung), nya éta salah sahiji waditra tradisional Sunda daèrah Jawa Barat anu cara maénkeunana ditabeuh.[1] Waditra ieu miboga pungsi sarua jeung kendang nya éta miboga pungsi pikeun ngatur irama lagu. [1]Wangun penyajian waditra Celempung biasana disebut Celempungan. Ilaharna dina pintonan celempungan sok dilengkepan ku sababaraha waditra taradisional séjénna nya éta kacapi, rebab, atawa suling jeung goong buyung. [1]
Bahan nu dijieun pikeun celempung nya éta tina(awi gombong), ukuran diameter l.k.20cm, panjang l.k.40cm.[2] Biasana nyieun celempung tina awi gombong. [1] Awina disopak heula jeung ditengah-tengah sopakan diliangan (samodel) kohkol, sisi sopakan hinisna kenca-katuhu dicokel anu engkena minangka jadi senarna, jeung supaya bisa ngeleter disadana. [3].Nu dijadikeun bagian luhur (beungeutna) ditatah atawa diratakeun, bagian tengah diliangan ngarah suara senar agem dijero tabung; kaduana senar diatur nada-nadana, nya éta galimer (1/da dan 4/ti) atawa nada-nada nu lian gumantung nu ngajieun. [2]
Celempung mangrupa alat musik meunang niron tina Icikibung, nya éta sora kaulinan tradisional nu mangrupa tabeuhan dampal panangan jeung gerak siku di luhur cai nepi ka ngaluarkeun sora-sora anu has.[1] Kaulinan ieu biasana dipaénkeun ku para wanoja anu keur mandi di walungan.[1] Sora-sora tina kaulinan icikibung ieu ditiron jeung dipindahkeun jadi waditra nu dijieun tina awi gedé (awi gombong) nu disebut celempung. [1]
Bagian-bagian celempung ngawengku sirah, panutup gigir beulah kenca, pongpok, panutup beulah katuhu kedua utas sembilu salaku senar, talingkup, panyambung dua senar, nawa, salaku liang sora, baham, salaku tempat ngola sora. [1]
Cara nyieun celempung, kahiji pilih saleunjeur awi gedé (awi gombong) anu umurna geus kolot sangkan teu bubuk.[rujukan?] Leunjeuran awi diukur tuluy disebit pikeun dijadikeun senar.[rujukan?] Dua senar éta disebut alur celempung. Dina bagian beungeutna diratakeun, sarta tuluy diliangan.[rujukan?] Liang anu dijieun téh dingaranan nawa, pungsina pikeun liang hawa.[rujukan?] Dina bagian gigirna ge dijieun liang deui nu miboga pungsi pikeun ngolah sora ku dampal panangan kiwa, nu dingaranan baham.[rujukan?]


text:
Wikipedia:Wikipédiawan
Wikipédiawan nyaéta jalma nu nulis jeung ngédit artikel keur Wikipédia. Pikeun sawala tambahan ngeunaan masarakat Wikipédia, tempo m:Wikipedians jeung Wikipédia:Saha & naha?.
Wikipédiawan di Wikipédia vérsi Inggris jumlahna geus leuwih ti 180,000 rekening pamaké, can kaasup kontributor nu teu daptar, sedengkeun Wikipédiawan Sunda nu kadaptar aya 12.999 rekening. Émbaran statistik nu leuwih mérélé bisa ditempo di kaca Wikipédia:Statistik.
Daptar alfabét[édit | sunting sumber]
- Daptar pamaké nu mangrupa daptar otomatis; tapi, kusabab hal téhnis, teu sadaya pamaké kadaptar.
- Log pamaké anyar, mangga daptarkeun ngaran anjeun di kaca éta, katut widang garapan/interésna.
Tempo ogé[édit | sunting sumber]
- Wikipedian, ti loka MediaWiki
- Wikipedia:Facebook, gambar-gambar Wikipédiawan
- Wikipedia:Wikipediholic, kacanduan Wikipédia
- Wikipedians who blog, blog para Wikipédiawan


text:
Malati
Malati mangrupakeun tutuwuhan nu dijadikeun pepelakan kembang hias nu tangkalna ajeg sarta hirup taunan. Di Indonésia, salah sahiji wanda malati dijadikeun perlambang Indonesia, nyaéta malati bodas (Jasminum sambac) alatan kembangna dikaitkeun jeung sagala rupa talari sélér-sélér bangsa di nagara urang. Wanda séjén anu ogé populér nyaéta gambir (J. officinale). Di Indonésia ngaran malati dipikawanoh ku balaréa di sakumna wewengkon Indonésia. Ngaran-ngaran wewengkon pikeun melati nyaéta Menuh (Bali), Meulu cut atawa Meulu China (Acéh), Menyuru (Banda), Melur (Gayo sarta Batak Karo), Manduru (Menado), Mundu (Bima sarta Sumbawa) jeung Manyora (Timor), ogé Malete (Madura).
Di Italia, malati casablanca (Jasminum officinalle), anu disebut Spanish Jasmine dipelak taun 1692 pikeun dijadikeun parfum. Taun 1665 di Inggris dibudidayakan malati bodas (J. sambac) anu diwanohkeun ku Duke Casimo de Medici. Dina taun 1919 ditimukeun malati J. parkeri di wewengkon India Kulon Laut, satuluyna dibudidayakan di Inggris dina taun 1923.
Rupa-rupa malati[édit | sunting sumber]
Di antara 200 rupa malati anu geus diidéntifikasi (kapanggih) ku para ahli botani karék aya kira-kira 9 rupa malati anu ilahar dibudidayakan sarta aya 8 rupa malati anu poténsial pikeun dijadikeun pepelakan hias. Kalolobaan wanda malati tumuwuh liar di leuweung-leuweung alatan tacan kasingkab poténsi ékonomi sarta sosialna. Tangkal malati kaasup sélér mamalatian atawa Oleaceae.
Wanda, variétas sarta ciri-ciri penting (karakteristik) tangkal malati nyaéta kieu:
- Jasminum sambac Cai (malati bodas, Puspa bangsa)
- Jasminum multiflorum Andr. (malati leuweung: gambir, poncosudo, 'Star Jasmine', J. pubescens Willd.).
- Jasminum officinale (malati casablanca, Spanish Jasmine) sinonim jeung J. floribundum = Jasmine grandiflorum). luhurna bisa nepi ka 1,5 méter.
- Jasminum rex - Malati Raja King Jasmine).
- Jasminum parkeri Dunn. (malati pot).
- Jasminum mensyi (Jasminum primulinum, malati Primrose).
- Jasminum revolutum Sims. (Malati Italia)
- Jasminum simplicifolium (Malati Australia, J. volibile, malati Béntang). Malati hibrida. Kembang boga warna beureum ngora sarta seungit.
Sedengkeun wanda sarta variétas malati anu aya di Pulo Jawa ti antarana:
- Jasminum sambac (Malati Bodas), ti antarana: 'Maid of Orleans', 'Grand Duke of Tuscany', menur sarta 'Rose Pikeke'
- Jasminum multiflorum ('Star Jasmine')
- Jasminum officinale (gambir).
Mangpaat[édit | sunting sumber]
Kembang malati méré mangpaat minangka kembang tabur, bahan industri minyak seungit, kosmétika, parfum, farmasi, hiasan rarangkén kembang sarta bahan campuran atawa panyungit entéh.


text:
Dokter
Sacara operasional, Dokter nya éta saurang tanaga kaséhatan anu jadi tempat pikeun ngabéréskeun kabéh masalah kaséhatan anu disanghareupan tanpa melong jenis panyakit, organologi, golongan umur, sarta génder, kalayan ngagunakeun prinsip pangladén anu efektif sarta efisien sarta ngajungjung luhur tanggung jawab profésional, hukum, étika sarta moral. [1] Layanan anu diayakeunana nyaéta sawates kompetensi dasar kedokteran anu ditampana salila atikan kedokteran.[1]
Sajarah[édit | sunting sumber]
- Sajarah Atikan Dokter Dina Jaman Walanda
Dina bulan Januari 1851 dumasar kana Gouvernements Besluit No. 22 warsih 1849 di Batavia (Jakarta) diadegkeun Sakola Dokter Jawa (Dokter Jawa School).[2] Diréktur anu ditunjuk nya éta Dr. P. Bleeker sarta dibantuan ku 2 jelemaminangka guru. [2] Siswa anu ditarima kahiji ngan 12 jelema nonoman Jawa nu dipikanyaho asalna ti kulawarga ménak, henteu perlu lulus SD (Sekolah rakyat), kudu sanggup nulis sarta maca Basa Malayu, umurna 15-16 taun.[2] Siswa anu ditarima meunang sebutan eleve kalayan lila atikan 2 warsih.[2] Palajaran anu diajarkeun ngawengku saukur poko-poko palajaran: Basa Welanda, Élmu Itung, Élmu Ukur, Élmu Bumi, Élmu Sato, Élmu Kimia Organik,Élmu Alam, Mekanika, Élmu Taneuh, Élmu Tutuwuhan, Élmu Sato, Élmu Urai dina Gering, Élmu Kabidanan sarta Élmu Bedah (Ceraisendi Pites Tulang sarta Burut). [2] Tujuan Atikan Dokter Jawa kasebut nya éta ngadidik murid jadi juru cacar (vaccinateur) ambéh maranéhanana bisa nulungan jalma tina panyakit-panyakit dawam kawas demam jeung panyakit peujit. [2] Sawatara kajadian penting dina sajarah Kedokteran dina jaman Walanda nya éta:
Sakola Dokter Jawa kabuka pikeun murid anu asalna ti Sumatera Tengah sarta Sulawesi Kalér Dr. P. Bleeker anu tacan sugema padapelaksanaan sarta hasil atikanana narékahan perbaikan kurikulum Sakola Dokter Jawa nepi ka ngahasilkeun dokter anu sanggup ngajalankeun praktek umum. [2]
Atikanana ngawengku 27 palajaran, siswa anyar anu ditarima leuwih loba.[2] Nempo lulusan Sakola Dokter Jawa tétéla intelegen sarta miboga bakat alus, ahirna manéhna junun mengarahkan atikan dokterna jadi leuwih alus deui. [2]
- 1875 Lila atikan dokter jadi 7 warsih sarta dibagi jadi 2warsih bagian persiapan sarta 5 warsih bagian
kedokteran. Basa Panganteurna nya éta Basa Walanda. [2]
- 1881 Lila atikan dokter diperpanjang jadi 9 warsih kalayan 3 warsih bagian persiapan sarta 6 warsih
bagian kedokteran. Siswa anu ditarina minangka eleve ngan lulusan SD pamaréntah (ELS).[2] Basa panganteurna nya éta Basa Walanda sarta Basa Jerman mimitian diajarkan nginget ayana buku dina Basa Jerman.[2]
Dina waktu kira-kira satengah abad, atikan dokter di Jawa ngalaman kamajuan . [2]
Lila atikanana jadi 8 taun, kabagi jadi 2 thbagian persiapan sarta 6 warsih bagian kedokteran. Hak praktek ditambah kalayan élmu kabidanan. [2] Penerimaan eleve kakara dironjatkeun jadi 150 jelema sarta dibuka pikeun pamuda ti luar Jawa. Lulusan STOVIA bertitel "Inlandsch Arts" diijinkanmelakukan "geneesheel en verlos-kunde" sarta ngabogaan hak minangka "apotheek-houndend geneesheer". [2]
Lila pendidikan jadi 10 taun, kabagi jadi 3 th bagian persiapan sarta 7 th bagian persiapan.[2] Palajaran ngawengku premedik, preklinik sarta klinik. [2]


text:
Stambul
Stambul nya éta wandakeroncong anu ngaranna dicokot tina bentuk sandiwara anu dipikawanaoh ahir abad ka-19 nepi ka ka awal abad ka-20 di indonésia. Kecap "stambul" dicokot tina kecap Istambul, ngaran hiji kota di Turki.[1]
Keroncong jenis stambul, asup ka Jakarta dina mangsa atawa saméméh Perang Dunia kahiji, dibawa ku perkumpulan anu dingaranan Opera Bangsawan kahiji, atawa kaceluk ku ngaran "Opera fa 'far Turki" anu asalna ti Médan.[2] Aya dugaan yén runtuyan kecap-kecap stambul, bangsawan, Turki, mangrupa babasan rasa simpati masarakat Indonésia utamana para pajoang ti partéi Islam mangsa kamerdikaan ka Karajaan Turki.[2] Dayeuh Istambul mangrupa dayeuh kabudayaan di mana opera musik Éropa jadi tontonan pikeun para bangsawan, kalayan carita-carita sajarah anu dramatis sarta merlukeun musik sarta nyanyian pengiring anu ngahirupkeun kaayaan tragédi éta.[2]
Potonagan mélodi ti keroncong stambul di handap ieu, écés nyuarakeun wujud mélodius lagu Malayu Sumatera Wétan dijudulan Sri Mersing.[2] Dina jaman baheula di Betawi, Batavia, Jakarta, hal éta disimpulkeun dina lagu keroncong stambul ngaranna keroncong pandan.[2] Samentara éta aya salah tafsir ngeunaan lagu éta, nya éta keroncong bandan, alatan nurutkeun sawatara pamadegan, lagu lila éta awalna dinyanyikan ku jelema- jelema di Kampung Bandan, Jakarta.[2] Sedengkeun teksna nya éta kieu:
Pulaulah Pandan laér di tengah
Di balik pulai si soang dua,
Hancurlah awak berkalang tanah,
Budi yang halus dikenang jua.
Stambul miboga dua tipe progrési akord anu masing-masingna disebut salaku Stambul 1 jeung stambul 2.[1] Stambul dimimitian ku panyanyina sorangan, atwa intro lagu lain tina alat musik tapi ti panyanyina anu henteu ngagunakeun pirigan instrumén tiheula.[1]
Contoh-contoh Istambul
- Stb Jaugh Di Mata
- Stb.2. Dewa-dewi


text:
Bagaimana cara mendapatkan uang? Dengan memberikan evaluasi tentang sebuah situs web. Ulasan harus setidaknya 2-3 kalimat panjang. Apakah ada biaya atau biaya keanggotaan untuk bergabung? Tidak, keanggotaan di AWSurveys adalah gratis dan Anda tidak akan diminta untuk membayar biaya keanggotaan atau biaya lainnya. Kapan saya akan menerima penghasilan
Program Cepat Kerja Di Hotel Dan Kapal Pesiar – PROGRAM PENDIDIKAN & PELATIHAN CEPAT KERJA DI HOTEL DAN KAPAL PESIAR LANGSUNG PENEMPATAN KERJA – MAGANG LUAR NEGERI NHS ADALAH: CORPORATE ACADEMY SEJAK TH 1998. DI BAWAH LANGSUNG PERUSAHAAN – PERUSAHAAN BESAR TERKEMUKA INTERNATIONAL UTK HOTEL DAN KAPAL PESIAR. “1400 ALUMNUS NHS” TELAH BEKERJA
Dapatkan Keuntungan Dan Peluang Bisnis Online Lebih Besar Bersama SpeedCash. Dengan Account Speed Cash Anda Dapat Untuk Melakukan Transfer Bank di Seluruh Indonesia. Menerima Pembayaran Dan Berbagai macam Transaksi. Baca Selengkapnya Tentang SpeedCash Dan Segera Daftarkan Diri Anda Disini (Gratis) Untuk Mendapatkan No.ID dan No.Rekening SpeedCash Anda,
Melayani konsultasi jasa pelet, trawang, pengobatan jarak jauh, gratis cinta ditolak, mbh dirgoworo bertindak merasa bertepuk sebelah tangan atau di khianati oleh pasangan anda. Sekarang adalah waktunya anda bertindak, tidak ada kata terlambat untuk mengubah keinginan anda untuk dapatkan cinta anda supaya menjadi kenyataan, jangan menunggu?
Panata Acara Basa Sunda. PANATA CALAGARA MAULID NABI MUHAMMAD SAW. Assalamu'alaikum wr.wb. Puji sinareng sukur hayu urang panjatken ka Alloh nu Maha Gopur, anu parantos maparin ni'mat ka urang sadya.
CONTO PANATA ACARA BAHASA SUNDA SERAH TERIMA AKAD NIKAH PANGANTEN.
Salaku panata acara, sim kuring teu hilap ngahaturkeun wilujeung sumping ka para tamu uleman, utamina Bapa Pupuhu Dinas Pendidikan Provinsi Jawa Barat sareng rengrenganana, Bapa Pupuhu Sakola SMPN 1 Lumbung miwah rengrengan Ibu sinareng Bapa Guru, oge teu hilap ka Ibu miwah Bapa anu Contoh Narasi Pembawa Acara Perpisahan Sekolah dalam Bahasa Sunda 3 Contoh Narasi Pembawa Acara Perpisahan Sekolah dalam Bahasa Sunda Logo Corner 23 2
Contoh teks panata acara dalam bahasa sunda. Peringatan Isra Mi'raj di SMA .. Mc : Bismillahirrahmanirrahim. Assalamualaikum Warahmatullahi Wabarakatuh. Bapa Kepala SMA anu ku sim kuring dipihormat.
Senin, 12 Januari 2015 Pidato Bahasa Sunda Pangersa para tamu hormateun sim kuring, hadirin tamu uleman nu sami dimulyakeun ku Allah, atra tur pertela ngembang boled, ucap panata acara, yen sim kuring dipancen gawe, kedah nyuluran sohibul hajat, ngadugikeun tungkusan qolbu, ku piwuruk pitutur, miwejang pala Pidato Sambutan Siswa Pada Acara Maulid Nabi Muhammad Yang saya hormati Bapak Kepala MI Sindangraja, Yang saya hormati Bapak/Ibu Guru .
Sim kuring ngadeg cumarios di payuneun hadirin sadaya wireh kapancenan salaku panata acara dina ieu acara, nyaeta acara tepang sono Akbar SMA Negeri 2 Ciamis ti kawit sakola ieu ngadeg dugi ka wanci ayeuna.
Contoh Pidato Sunda Pentingna Ngajaga Kabersihan. Sunda » Contoh Pidato Sunda Pentingna Ngajaga Kabersihan. Senin, 12 Januari 2015 Pidato Bahasa Sunda Related Posts : CONTO PANATA ACARA BAHASA SUNDA SERAH TERIMA AKAD NIKAH PANGANTEN CONTO PANATA ACARA BAHASA SUNDA SERAH TERIMA AKAD NIKAH PANGANTEN Ku : Alimudin, S.Pd.I Assa… Contoh Pidato Bahasa Sunda dalam Acara Maulid Nabi. Nu dipihormat : ketua yayasan
Contoh Pidato Bahasa Sunda Pentingna Ngajaga Kasehatan. Related Posts : CONTO PANATA ACARA BAHASA SUNDA SERAH TERIMA AKAD NIKAH PANGANTEN CONTO PANATA ACARA BAHASA SUNDA SERAH TERIMA AKAD NIKAH PANGANTEN Ku : Alimudin, S.Pd.I Assa… Read More Contoh Pidato Sambutan Siswa Pada Acara Maulid Nabi Muhammad Yang saya hormati Bapak Kepala MI Sindangraja, Yang saya hormati Bapak/Ibu Guru .
- Halaman ini diberdayakan oleh Google, Bing!, dan Blekko -


text:
Arsip: Artikel Sunda
Kategori: Produksi Film, Artikel Sunda | Diterbitkan pada: 27-07-2014 | 3 Komentar »
NILIK kana gebyarna acara Féstival Film Bandung 2012, tangtu baé ninggalkeun hiji pananya: mana ari film produksi urang Bandung? Padahal, dina sajarah perfilman Indonésia, sidik pisan anu ngamimitian nyieun film téh datangna ti Bandung. Sanajan anu boga vokalna urang Walanda, tapi film anu dijieunna Bandung pisan, malah Sunda pisan, nyatana film “Loetoeng Kasaroeng”, anu dina taun 1926 diproduksi ku NV Java Film Company, kalayan sutradarana G. Kruger jeung L. Heuveldorp. Kilang kitu, para pamaénna mah diwengku ku aktor-aktris pribumi. Ieu film munggaran di Indonésia téh mimiti diputer di kota Bandung, ti tanggal 31 Desember 1926 nepi ka 6 Januari 1927 di dua bioskop kakoncara, Bioskop Metropole jeung Bioskop Majestic.
Kategori: Artikel Sunda | Diterbitkan pada: 28-12-2011 | 2 Komentar »
Kongrés Pamuda Sunda I nu diayakeun ti tanggal 5, 6, jeung 7 Novémber di Bandung, mroklamasikeun:
1. Yén istilah Jawa Barat diganti ku Sunda, sarta minangka konsékuénsina istilah Jawa Tengah diganti ku Jawa Barat, sarta ngaran Pulo Jawa jadi Nusa Selatan luyu jeung conto ti pamaréntah anu geus ngarobah istilah Sunda Kecil jadi Nusa Tenggara.
2. Yén Ki Tapa, Déwi Sartika, jeung Oto Iskandar di Nata minangka Pahlawan Nasional.
3. Yén Déwi Sartika jeung Oto Iskandar di Nata kudu dipiéling ku urang Sunda saban taun minangka ibu jeung bapa Sunda.
4. Yén Gajah Mada téh lain pahlawan nasional, malah sabalikna Gajah mada téh penjajah nu geus nimbulkeun perpecahan di antara suku-suku bangsa, ku sabab éta mitos nu patali jeung éta kudu diancurkeun.
Kategori: Artikel Sunda | Diterbitkan pada: 19-05-2011 | 9 Komentar »
Catetan DHIPA GALUH PURBA
Saméméh diajar mapatkeun tulak bala singlar runtah, taya salahna maluruh heula kasangtukang runtah. Sanajan henteu kungsi ngawawancara runtah, tapi bisa dipastikeun produsén runtah pangrongkahna mah jolna ti rumah tangga. Sabéngbatan mémang moal katingali loba, da puguh ti saimah téh rata-rata ukur sakérésék atawa dua kérésék. Tapi ari dikalikeun jeung sakabéh imah di Bandung mah, tangtu jumlahna bisa nepi ka ratusan rébu méter kubik. Ku ayana kitu, salah sahiji jalan anu bisa disorang nyaéta ngurangan jumlah runtah ti saban imah.
Kategori: Artikel Sunda | Diterbitkan pada: 18-05-2011 | 2 Komentar »
Catetan DHIPA GALUH PURBA
Perelu dibebenah deui cara ngokolakeun nagara téh. Pangpangna dina pasulan étika. Piraku mani geus taya kapeundeul pisan ngabohongan rayat jeung ngagasak duit rayat téh. Mangsa duit pajeg digasak ku Gayus sabalad-balad, Dirjen Pajak masih kénéh taya kapeundeul masang iklan dina télévisi, nitah masarakat sangkan tumut mayar pajeg, kalayan ngagunakeun dialog nurutan Naga Bonar, “Apa kata dunia?” Padahal, dunya mah moal nyarita nanaon lamun masarakat geus teu bisa mayar pajeg ogé. Justru “apa kata dunia” téh lamun pamaréntah henteu bisa ngabongkar kasus Gayus tug nepi ka kacerek jeung tingkat gegedénna.
Kategori: Artikel Sunda | Diterbitkan pada: 18-05-2011 | 9 Komentar »
Catetan DHIPA GALUH PURBA
Dina kaayaan sarupa kitu, naha kamana atuh palsapah “silih asih” téh jeung sasama téh? Naha urang bet téga ngantepkeun baraya nu katalangsara di sarakan sorangan? Ku kituna, lain baé ngamumulé basana jeung kasenianna, tapi nu leuwih utama mah miara ajén inajén jeung saripati kalinuhungan budayana pikeun dipraktékeun dina kahirupan sapopoé. Lamun “silih asah, silih asih, jeung silih asuh” geus bisa diterapkeun dina kahirupan sapopoé, tangtu beuki éndah Sunda téh. Éndah alamna, éndah kahirupanana. Hirup basana, hirup kasenianna, tur hirup budayana. Apan harti “Sunda” téh éndah. Rék ditarjamahkeun kana basa naon ogé, “Sunda” mah salawasna éndah tur reumbeuy kahadéan.
Kategori: Artikel Sunda | Diterbitkan pada: 18-05-2011 | 10 Komentar »
Catetan DHIPA GALUH PURBA
Ngawanohkeun seni budaya Sunda bisa dimimitian ku népakeun basa Sunda jeung rupaning kamonésan basa Sunda dina ajén sastra, anu nyampak dina eumpaka lagu, sajak, carpon, jeung sajabana. Perelu ditandeskeun deui yén basa Sunda téh henteu kampungan. Basa Sunda ogé bisa jadi basa rupaning paélmuan. Komo deui lamun ngagedurkeun népakeun kabiasaan ngagunakeun aksarana. Mémang, aksara Sunda geus langka digunakeun, lantaran kalintang banggana lamun ngamimitian ngawanohkeun aksara Sunda, anu kakara kapaluruh sababaraha taun katukang; nepi ka kiwari ogé masih kénéh réa nu nganggap yén aksara Sunda téh “ha na ca ra ka”. Padahal nu saéstuna mah aksara Sunda téh “ka ga nga…”. Jadi, wajar lamun bangga diterapkeun dina kabiasaan sapopoé. Ku kituna, aksara Sunda mah geus puguh hésé, tinggal basana nu kudu digedurkeun téh, lantaran basa Sunda mah masih kénéh diparaké dina kahirupan sapopoé. Malah dina tayangan tivi nasional ogé, basa Sunda mindeng dipaké, sanajan ngan ukur di sabudeureun bobodoran. Kilang kitu, ku mindeng dikedalkeun ogé apan bisa nuduhkeun yén basa Sunda téh masih kénéh aya dikieuna, dipikawanoh, tur masih loba anu ngagunakeun dina kahirupan sapopoé. Nu leuwih utama, basa Sunda téh basa rasa, nu kalintang anteb tur nyurup digunakeun ku para nonoman urang Sunda.
Kategori: Artikel Sunda | Diterbitkan pada: 18-05-2011 | Tak ada komentar »
Catetan DHIPA GALUH PURBA
MEDALNA buku Laras Pada Karawitan Sunda anu ditulis ku Mariko Sasaki kalintang matak ngajenghok. Lain pédah eusi bukuna anu nembrakeun pamanggih anyar pikareueuseun, tapi ieu mah sabalikna pisan. Pikiran jeung sawangan Mariko nu kacida nyapirakeun laras “Da Mi Na TI La”, mangrupa hiji pasualan anu puguh baé henteu bisa diantep. Komo deui dina bukuna, Mariko nyieun kacindekan yén téori Radén Machyar Kusumadinata téh bisa disebut kaliru tur aya hadena henteu diajarkeun di lingkungan sakola. Anu leuwih ngaranjug, buku karangan Mariko téh dipedalkeun ku Pusat Penelitian dan Pengembangan Seni Tradisional Universitas Pendidikan Indonesia (P4ST UPI), anu kanyataanna di UPI sorangan ogé apan neuleuman kawih jeung waditra Sunda téh ngagunakeun “DA Mi Na Ti La” nepi ka kiwari.


text:
Lalab
Lalab nya eta dangdaunan, pupucukan, bubuahan d.a. nyalinyit, kemir, daum kacang nu dipaké deungeun dahar jeung didaharna atah; ting. Seupan; konéng joho atawa konéng temen ogé sok dilalab.[1]. Lalab mangrupa kadaharan khas Sunda. Ayeuna mah umumna dina lalab teh aya bonteng, salada, buncis, kacang panjang, tomat, leunca, kemangi,jeung terong. Kadang jenis sayuran anu ahéng dipaké oge keur lalab, saperti peuteuy jeung jengkol.[2] Cara ngadahar lalab teh dicocolkeun kana sambel tarasi umumna langsung dina coét. Ayeuna mah lalab téh geus kasohor di Indonesia. Biasana pikeun deungeun sangu saperti hayam bakar atawa goreng, pais atawa pepes, pecel lele, jeung rupa-rupa beuleum lauk atawa goreng jeung sajabana. Masarakat Sunda anu perenahna di Jawa Barat miboga budaya jeung pangaweruh anu paheut jeung alam sabudeureuna. Salain pikeun kadaharan lalab téh miboga manfaat nya éta pikeun kaséhatan. Lalab miboga fungsi pikeun sumber énérgi. Zat-zat anu nyangkaruk dina lalab nya éta karbohidrat, lemak, protein, vitamin, jeung mineral. [3] Lalab lain ngan saukur pikeun coél sambel wungkul tapi bisa diolah jadi kadaharan anu anyar. Sababaraha kadaharan anu bahan dasarna tina lalab nya éta karédok, pencok, loték, reuceuh jeung ulukutek.
Bagian tutuwuhan pikeun jadi lalab[édit | sunting sumber]
- Bagian pucuk jeung daun anu ngora
Bagian ieu alus pikeun kaséhatan, utamana pikeun kacantikan sangkan awét anom jeung lemes kulitna. Diantarana :[4]
- Roay peda jeung roay kurupuk
- Bonténg
- Engkol
- Gandaria
- Gedang
- Buni
- Kadongdong Cina
- Jaat
- Jambu Bol
- Jambu Médé
- Kangkung
- Kacang Panjang
- Kastuba
- Katuk
- Leunca
- Lobak
- Surawung
- Baluntas
- Saladah cai jeung saladah bokor
- Cangkudu
- Kosambi
- Jongé
- Génjér
- Bagian kembang pikeun lalab:
- Comrang
- Gedang
- Kadongdong Cina
- Leunca
- Surawwung
- Takokak
- Bagian buah ngora pikeun lalab:
- Buncis
- Hiris
- Jaat
- Jagong
- Pari
- Nangka
- Labu siem
- Kacang panjang
- Gedang
- Jéngkol
Lalab di jaman kiwari[édit | sunting sumber]
Pepelakan anu ti mimiti pucuk, daun, kembang, buah, watang jeung beubeutian miboga mangpaat zat gizi anu alus pikeun kesehatan.[2] Sababaraha lalab miboga peran pikeun nyingkahan panyakit nya éta di antarana :
- 'Kencing manis atawa diabetes mellitus': bisa diobatan ku 3 jenis lalab, nya éta koneng gedé, temulawak, jengkol jeung peteuy.
- Panyakit Maag: bisa diobatan ku koneng, carana nya éta konéng diparud, tambahan ku cai asak tuluy disaring jeung tambahan ku kokonéngna endog, tuluy diinumkeun unggal isuk-isuk.
- Obat lemah syahwat jeung awet anom : ku cara nyampurkeun 5 sereuh anu garing ditambah saeutik pedes jeung ragi kuéh, direndos nepi ka lembut jadi tipung.
- Bau baham jeung awak: ku cara ngadahar baluntas jeung nginum cai daun seureuh.
Referensi[édit | sunting sumber]
- ↑ Danadibrata, R.A. Kamus Basa Sunda PT Kiblat Buku Utama. Bandung 2006. Halaman 384x
- ↑ a b [1]
- ↑ Suriawiria Unus, Lalab Dalam Budaya dan Kehidupan Masarakat Sunda. Granesia. Bandung 1987. Halaman 11-12 x
- ↑ Suriawiria Unus, Lalab Dalam Budaya dan Kehidupan Masarakat Sunda. Granesia. Bandung 1987. Halaman 11-12 x


text:
Hobi Baruku Ngajar adalah tugas pokok di sekolah. Di rumah, melukis adalah salahsatu kegiatan dalam mengisi waktu luang. Ruangan tamu rumahku yang berukuran kecil itu sudah ...
(Dari kiri: Yelinda, Indriani ...
cara masang (install) font aksara sunda Oktober 28, 2008
Posted by adhiawardana in Urang Sunda. trackback
file Aksara Sunda nu kamari teh yasana kang Dian Tresna Nugraha sareng kang Dadan Sutisna, mun file nu kamari geus di download, terus di ekstrak.. terus mimiti mah kopikeun file di folder FONT nu eusina 2 font (.ttf) ka direktori windows (biasana mah di c:/windows/fonts/
geus kitu dina folder Papan Tombol, jalankeun program SundaKb1_i386.msi ieu teh program jang masang papan tombol di windows.
hiji deui, dihandap ieu kuring nyobaan ngasupkeun aksara sunda dina gambar keyboard. aya dua gambar, nu kahiji gambar posisi normal, nu kadua gambar make SHIFT. Sugan kapake.
Jumlah komentar : 7
::   Jumlah dilihat : 1609
1. Tokoh-tokoh Nu Nyarita
Ku El Hijar
Lilis geus tiwas. Kitu deui limaan penjahat nu ngarogahalana. Rénghap, manéhna ngarénghap. Asa bucat bisul. Geus hasil mungkas karanganana. Kerelek heuay, tu ...
Jurus Mikmin - "Der, Revisi, Revisi, Revisi!"
Godi Suwarna: Nyai Endit: "Sabar heula, Nyai..! Ulah wa ...


text:
Métamorfosis
Métamorfosis hartina prosés biologis kamekaran pangawakan hiji sato sanggeus megar atawa borojol, ngawengku parobahan bentuk atawa struktur alatan diferensiasi tumuwuhna sél.
Daptar eusi
Hambalan[édit | sunting sumber]
Métamorfosis biasana lumangsung ngaliwatan sababaraha hambalan, dimimitian ku larva atawa hileud, asup kana kepongpong, terus sawawa.
Hambalan "can sawawa" spésiés-spésiés nu ngalaman métamorfosis ilaharna disebut larva, tapi ari dina serangga nu métamorfosisna kompléks, sebutan larva téh nujul ka hambalan kahiji wungkul, nu salajengna robah jadi sababaraha bentuk séjén, saméméh bener-bener sawawa.
Métamorfosis serangga[édit | sunting sumber]
Sakabéh serangga Apterygota jeung kalolobaan Exopterygota kagolongkeun hémimétabolik, sedengkeun Endopterygota mah kabéhanana holométabolik. Najan kitu, aya sababaraha Exopterygota -- kayaning Thysanoptera, Aleyrodidae, jeung Coccoidea jalu -- ngalaman métamorfosis nu sarupa jeung nu hémimétabolik.
Pangaturan hormonal[édit | sunting sumber]
Métamorfosis jeung tumuwuhna serangga diatur ku hormon nu dijieun ku kelenjar éndokrin di bagian hareup awakna.
Sababaraha sél uteuk serangga nyékrésikeun hormon nu ngagiatkeun kelenjar toraks, nu ngaluarkeun hormon kadua nu mangrupa stéroid (ékdisona), nu nginduksi métamorfosis. Corpora allata ngahasilkeun hormon juvenil, nu nyegah mekarna ciri kasawawaan, sangkan bisa neruskeun ékdisis. Ku kituna, serangga kakara ngalaman métamorfosis mun produksi hormon juvenilna eureun.
Baca ogé[édit | sunting sumber]
Rujukan[édit | sunting sumber]
- Metamorphosis, Wikipédia édisi basa Inggris (31 Agustus 2006)
- Davies, R.G., Outlines of Entomology, Chapman and Hall: chapter 3


text:
Mantéga
Mentéga nya éta produk kadaharan anu dijieuna tina susu.[1] Biasanya dipaké pikeun olésan dina roti jeung biskuit.[1] Kecap mantéga aslna tina bahasa Portugis nya éta manteiga.[1] Komposisi gizi margarin hampir sarua jeung mantéga, ngan bédana tina jumlahna.[2] Mantéga komposisi gizi lobana dina margarin nya éta lemak (sakitar 80 persén).[2] Mantéga dijieuna tina lemak sapi sedengkeun margarin tina minyak sayuran.[2]
Kandungan giji[édit | sunting sumber]
Mantéga miboga kandungan giji saperti lemak susu, lemak nabati, loba ngandung lemak, mineral jeung vitamin.[2] Vitamin dina matéga nya éta vitamin A anu dibutuhkeun ku awak dina pungsi fisiologis jeung sistem endokrin.[2] Salain ti éta mantéga ogé miboga kandunagn itamin larut lemak lainna, saperti vitamin D, E, jeung K.[2] Vitamin A bersumber tina betakarotenoid atawa pigmen karoten lainna anu dihaja ditambahkeun pikeun gincu warna konéng.[2] Lemak mantega asalna tina lemak susu sato, anu sok disebut butter fat.[2] Mantéga miboga kandungan sajumlahing asam butirat, asam laurat, jeung asam linoleat.[2] Asam butirat bisa dipaké ku usus gedé pikeun sumber énérgi, lian ti éta pikeun senyawa antikarsinogenik (anti kangker).[2] Mantéga bisa dijieun tina lemak susu (utamana lemak susu sapi) anu amis atawa haseum.[2] Mantéga tina lemak susu anu haseum miboga cita rasa lewih kuat.[2] Lemak susu bisa diantepkeun jadi haseum sacara langsung atawa ngaliwatan inokulum murni baktéri asam laktat (proses fermentasi).[2] Mimitina lemak susu dinétralkeun ku uyah karbonat, tuluy dipasteurisasi jeung diinokulasi ku baktéri anu bisa ngahasilkeun asam laktat salila prosés fermentasi.[2]


text: 1Tan-taretan jema'at e Tesalonika, se daddi ommadda Allah Rama sareng Guste Isa Almasih! Kaula, sadaja, enggi paneka Paulus, Silas sareng Timotiyus 2ngarep moga-moga Allah Rama sareng Guste Isa Almasih aparenga berkat sareng kataremtemman ka sampeyan. 3Tan-taretan, kaula sadaja wajib asokkor ka Allah polana sampeyan. Ganeka pajat ampon sapantessa sabab sampeyan sajan parcaja ka Almasih, ban sampeyan sadaja padha sajan saleng taresna. 4Ganeka sababba kaula sadaja mon kalerressan entar manggi'i jema'at-jema'adda Allah laenna masthe acaca parkara sampeyan. Kaula sadaja ngedirragi kadi ponapa sampeyan se teptep koko parcaja ka Almasih sanare nanggung panganeyaja'an sareng kasangsara'an. 5Paneka sadaja abukteyagi saponapa adilla Allah e dhalem ahakime: Sampeyan nanggung kasangsara'an polana Dunnyana Allah se Anyar, daddi sampeyan bakal eanggebba pantes maso' ka dhalemmanna. 6Allah bakal alampa'agi sabarang se adil, ban bakal malessa madhatengnga kasangsara'an ka pasera'a saos se masangsara sampeyan. 7Dineng ka sampeyan se samangken nanggung sangsara -- jugan ka kaula sadaja -- Allah bakal marengana kalegga'an e are Guste Isa toron dhari sowarga ban ngaton asareng kat-malaekadda se parjuga 8sarta sareng apoy se rabbang. Salerana toron ngokoma oreng se ta' marduli ka Allah sareng ta' poron odhi' menorot Kabar Bagus parkara Guste Isa. 9Reng-oreng ganeka bakal narema'a okoman tompes salanjangnga, ebuwang kalowar dhari ajunanna Pangeran sareng dhari kobasana se agung; 10ganeka sadaja bakal kadaddiyana pagi', e are Salerana rabu kaangguy eagungngagi sareng ommadda, ban kaangguy ehormadi sareng sadajana oreng se parcaja. Sampeyan jugan bakal badha'a e antarana ommadda Allah ganeka, sabab sampeyan parcaja ka berta se etotorragi kaula sadaja ka sampeyan. 11Ganeka sababba kaula sadaja ros-terrosan adu'a nyo'onnagi sampeyan. E dhalem du'a kaula sadaja nyo'onnagi sopaja sareng Allah sampeyan epadaddi pantes odhi' menorot se ekasokane Salerana; ganeka kaparlowanna Allah se nembali sampeyan sadaja. Moga-moga Allah kalaban kobasana ngabbuli pangaterrona sampeyan kaangguy ngalakone barang se sae, sareng masamporna sadajana lalakon se eastane sampeyan polana parcaja ka Almasih. 12Kalaban sapaneka asmana Guste Isa eagungngagi sareng sampeyan, ban sampeyan jugan eagungngagi sareng Isa polana kasaeyannepon Allah se esemba sampeyan sareng kaula sadaja sarta Guste Isa Almasih.


text:
[A] [B] [C] [D] [E] [F] [G] [H] [I] [J] [K] [L] [M] [N] [O] [P] [Q] [R] [S] [T] [U] [V] [W] [X] [Y] [Z]
A
Abong lètah teu tulangan
Sagala dicaritakeun sanajan pikanyeurieun batur
Adam lali lapel
Poho ka baraya jeung poho ka lemah cai
Adat ka kurung ku iga
Adat tèh hèsè digantina. /Lampah gorèng hèsè leungitna.
Adèan ku kuda beureum
Beunghar ku barang tititpan atawa ginding ku pakèan batur. /Ginding ku pakèan meunang nginjeum.
Adigung-adiguna
Gedè hulu, boga rasa leuwih ti batur. Kaciri dina laku-lampahna jeung omonganna. Takabur, sombong
Agul ku payung butut
Agul ku turunan
Ajak Jawa
Ngajak anu heunteu saenyana, heunteu terus jeung hatè, ngan ukur papas baè, supaya ngeunaheun batur.
Akal koja
Pinter dina kagorèngan atawa kajahatan
Aki-aki tujuh mulud
Lalaki nu geus kolot pisan
Aku panggung
Darèhdèh jeung mèrè mawèh, ngan hanjakal ku ieu aing, asa pangpunjulna, pangbeungharna jst.
Aku-aku angga
Ngaku ngaran batur kalawan ngandung maksud hayang mibanda. Ngaku baraya batur anu beunghar atawa jeneng kalawan aya pangarahan, mamrih kahormatan atawa kauntungna
Alak paul
Tempat anu lain di kieuna, ngenaan jauhna jeung pisusaheunna. /Jauh pisan.
Alak-alak cumampaka
Resep jeung hayang dipuji ku batur, boga rasa pangpunjulna. Atawa anu handap hayang nyaruaan nu luhur, nu hina hayang nyaruaan nu mulia dst.
Alus panggung(alus alur) = alus laur, hadè omè
Tegep dedeg pangadegna
Ambek nyedek, tanaga midek
Ari napsu pohara gedèna, ngan hanjakal teu kaanteur ku tanaga, ma’lum geus ropoh/ Napsu gedè tapi tanaga euweuh.
Ambekna sakulit bawang
Gampang pisan ambek
Amis budi
Hadè paroman
Amis daging
Babari katerap panyakit
Anak emas
Budak atawa kolot nu kacida dipikanyaahna. Teu kudu ku indung bapana baè, bisa ogè ku dununganna.
Anak merak kukuncungan
Turunan anu hadé laku lampahna, luhur budina, galibna sok hadé deui laku lampahna, luhur deui budina, cara luluhurna baé.
Anak merak kukuncungan
Sipat-sipat nu aya di anak, babakuna nu hadèan, sasarina loba anu diturunkeun ku kolotna.
Anak puputon
Anak nu kacida di dama-damana, nu pohara di pikanyaahnya
Anjing ngagogogan kalong
Mikahayang nu lain-lain, anu pamohalan pilaksanaeun. /Mikahayang no moal bakal kasorang
Ari diarah supana, kudu dipiara catangna
Naon baé anu mere hasil ka urang kudu diurus bener-bener. /Mikahayang nu lain-lain.
Anu borok dirorojok nu titeuleum disimbeuhan
Mupuas ka nu keur cilaka
Ari umur tunggang gunung, angen-angen pecat sawed
Ari umur geus luhur, tapi hate ngongoraeun kènèh. /Ari umur geus kolot tapi ari kahayang siga budak ngora.
Asa dijual payu
Ngungun duméh nyorangan di panyabaan, jauh ti indung ti bapa. /Nunggelis euweuh batur, ditinggalkeun.
Asa ditonjok congcot
Meunang kabungah anu gedè, anu saenyana teu diarep-arep. /Ngarasa bungah pisan.
Asa ditumbu umur
Boga rasa kahutang budi nu pohara gedéna, sabab kacida tumarimana ditulungan keur waku nandangan lara atawa meunang karerepet anu gedé.
Asa nanggeuy endog beubeureumna
Kacida nyaahna
Asa nyanghulu ka jarian
Ngawula ka nu sahandapeun umur, pangarti atawa pangalamanana.
Asa potong leungeun katuhu
Leungiteun jalma anu pohara hadè gawena
Asa teu beungeutan
Awahing ku èra.
Asa tungkeb bumi alam
Rarasaan jelema anu pohara bingungna, nuju poèk mongklèng pipikiranna
Asa rawing daun ceuli
Teu ngeunah hate ku lantaran remen pisan ngadéngé omongan batur anu matak teu ngeunah.
Asak warah
Cukup atikan (didikan). Cirina, henteu dusun; basa jeung paripolahna merenah euweuh nu salah.
Atah anjang
Langka silih anjangan
Atah warah
Kurang atikan (didikan). Cirina, dusun; basa jeung paripolahna loba nu salah.
Ati mungkir, beungeut nyanghareup
Palsu, siga sono, tapi henteu. Siga nyaan, tapi henteu jeung saterusna.
Ati putih, badan bodas
Beresih haté, teu aya geuneuk-maleukmeuk
Awak sabeulah
Teu rimbitan, mun ninggang di awéwé teu boga salaki, mun ninggang di lalaki teu boga pamajikan
Awak sampayaneun
Maké pakéan nu kumaha ogé, katénjo pantes atawa lucu bae.
Awak satilas
Jangkung lenjang
Awèwè dulang tinandè
Awèwè nurutkeun kumaha salaki
Aya astana sajengkal
anu mustahil ogè bisa kajadian. Upamana, budak leutik kènèh geus maot, sabab sasarina mah nu geus kolot pisan anu maot tèh jst.
Aya bagja teu daulat
Arèk meunang bagja atawa kauntungan, tapi teu tulus
Aya di sihung maung
Kulantaran loba kawawuh gegedéan, dina aya karerepet atawa kaperluan anu penting téh, gampang naker meunangna pitulung.
Aya jalan komo meuntas
Aya kahayang, tambah aya nu ngajak. /Aya lantaran anu diarep-arep ti tadina, nepi ka maksud urang gancang kahontalna. /Aya pijalaneun pikeun ngalaksanakeun atawa ngabulkeun kahayang. /Eukeur mah aya maksud, turug-turug aya pilantaraneunana
Aya jurig numpak kuda
Aya milik nu teu disangka-sangka
Aya peurah
Aya komara, aya harga, aya pangaji
Aya pikir kadua leutik
Aya kahayang
Aya réngkolna
Aya tulisanna
Ayakan tara meunang kancra
Nu bodo jeung nu pinter moal sarua darajatna jeung pangasilanana
Ayem tengtrem
Tenang taya kasieun
[Dari berbagai sumber]
Hanca…mangga nu badé nambihan, atanapi badé ngoréksi. Nu B dugi ka ahir mah tiasa diantos, teu acan diposting.
Related Posts: Tulisan Yang Berkaitan dengan Kebudayaan Sunda:


text:
Category Archives: Rayagung
Puasa di Bulan Rayagung
Ngeunaan ibadah puasa di bulan Rayagung, aya hadis anu ngajelaskeun ngeunaan puasa éta. Hadis éta teh unina kurang leuwih: “Ti Abu Qotadah Al-Anshory r.a. yén Rosululloh pernah ditanya ngeunaan puasa dina poéan Arafah, tuluy anjeunna ngajawab, “Puasa éta mupus dosa-dosa taun nu geus kaliwat jeung taun anu bakal datang.” (HR Muslim).
Terus dina hadis séjénna, ngajelaskeun yén Rosululloh ngahulag puasa dina dua rupa poé, nyaéta ‘Idul Fitri jeung ‘Idul Adha. Terus ogé aya hadis anu nyebutkeun yén Rosululloh nyarita cenah poéan Tasyriq téh poéan pikeun barangdahar (dahar jeung nginum) sarta pikeun zikir ka Gusti Alloh.
Jadi lamun henteu bisa ngalaksanakeun puasa Rayagung ti mimiti bulan Rayagung, bisa ogé ngalaksanakeun puasana téh ngan ukur dina poéan ka salapan dina bulan Rayagung. Sakumaha dijéntrékeun dina hadis di luhur, puasa dina poéan ka salapan téh bisa mupus dosa sataun katukang jeung sataun anu bakal datang. Puasa ieu téh dilaksanakeunana husus pikeun jalma anu teu ngiluan Ibadah Haji ka Mekkah. Da anu ngalaksanakeun Ibadah Haji mah eukeur ngalakukeun Wukuf di Arofah bisa henteu ngalaksanakeun puasa sakumaha anu dilakukeun ku Rosululloh.
Sedengkeun dina poéan saterusna mah, poéan ‘Idul Adha (tanggal 10 Rayagung) jeung poéan tasyriq (tanggal 11, 12, 13 Rayagung, teu meunang ngalaksanakeun puasa.
Ibadah di Bulan Rayagung
Teu karasa, ayeuna geus asup deui ka Bulan Rayagung, bulan Raya anu Agung. Pikeun urang Islam anu apal kana agungna ieu bulan, bakal neangan kunaon bet ieu bulan téh disebut agung. Soalna dina bulan ieu, loba ibadah anu bisa atawa kudu dilaksanakeun. Lamun nuturkeun tapak lacak Kanjeng Nabi mah, nengetan Hadis, pasti bakal manggihan naon waé ibadah anu bisa dilaksanakeun dina ieu bulan, hususna dina sapuluh poé anu mimiti.
Rosululloh ngadawuh dina hadis anu unina kurang leuwih, “Taya deui poé anu di jerona amal soléh leuwih dipikacinta ku Gusti Alloh tibatan poé éta, nyaéta sapuluh poé dina Bulan Rayagung. Sohabat nanya, “Héi Rosululloh, henteu ogé jeung jihad di jalan Alloh?” Rosul ngajawab, “Henteu ogé jihad di jalan Alloh, kajaba jalma anu kaluar (jihad) ku harta jeung ragana, tuluy henteu balik deui nanaonna ogé.” (HR Bukhori).
Kusabab kitu, hayu urang mangpaatkeun waktu dina bulan Rayagung ieu pikeun ngalaksanakeun ibadah ka Gusti Alloh. Ibadah anu bisa dilaksanakeun dina bulan ieu diantarana waé:
- Ngalaksanakeun Ibadah Haji jeung Umroh. Ieu mangrupakeun ibadah anu utama dina bulan ieu. Da dina bulan séjénna mah euweuh kajaba ibadah umroh. Ibadah Haji ayana di bulan ieu.
- Puasa salila sapuluh poé di mimiti bulan Rayagung. Nya sahenteuna, puasana dina poéan Arofah nyaéta tanggal 10 Rayagung.
- Ngalobakeun takbir jeung zikir.
- Ngalobakeun amal soléh.
- Ngalaksanakeun Takbir Mutlak.
- Ngalaksanakeun Kurban.
- Teu beunang ngeureutan kuku jeung neukteuk buuk.
- Ngalaksanakeun solat ‘Idul Adha jeung ngadéngékeun Khutbahna.
Rayagung jeung Hajat Panganténan
Naon pakaitna antara Bulan Rayagung jeung Bébésanan atawa Hajat Panganténan?
Pikeun urang Sunda hususna, duanana aya pakaitna. Kakait anu kacida raketna jeung deukeutna. Loba kolot anu milih ngalaksanakeun hajat panganténan budakna dina ieu bulan. Jadi, pakaitna mah nya dina bulan ieu téh jadi bulan maréma anu hajat panganténan.
Loba jalma (kolot) ngabogaan anggapan ngeunaan alusna jeung agungna bulan ieu. Dina bulan ieu aya poéan anu agung nyaéta poéan ‘Idul Adha, Ibadah Qurban jeung Ibadah Haji. Kusabab kitu teu saeutik kolot anu milih ieu bulan pikeun ngayakeun hajat panganténan atawa bébésanan. Tujuanana mah supaya meunang barokah dina ieu bulan.Aya anu boga rarancang pikeun ngayakeun hajat panganténan atawa bébésanan? Wilujeng siap-siap waé milih waktu anu alus di bulan Rayagung anu sakeudeung deui bakal kasorang.
Munggah Haji jeung Gelar Haji
Dina bulan Rayagung mah, aya hiji ibadah anu tacan tangtu sakabéh urang Islam bisa ngalaksanakeunana. Eta ibadah téh nyaéta ibadah haji atawa anu osok disebut ogé Munggah Haji.
Munggah Haji téh naon?
Munggah téh bisa dihartikeun ogé ku kecap naék. Jadi munggah haji téh harti satarabasna mah naék haji. Naék lain kusabab dina ngalaksanakeun hajina téh naék kapal ngapung (kapal udara) atawa kapang ngangkleung (kapal cai), tapi geus jadi istilah anu geus ngalaman ibadah haji mah osok naék darajatna, da biasana osok pada nyebut Pa Haji atawa Bu Haji. Salian ti éta ogé anu geus Mungga Haji mah ‘kudu’ bisa naékeun darajat ibadahna (takwana). Anu geus ngalaksanakeun ibadah haji mah osok meunang gelar Haji. Arék hayang atawa kacida hayangna atawa embung ogé, biasana mah osok pada nyebut kitu.
Anu hayang atawa kacida hayangna, meureunan bisa waé hayang ngabogaan gelar haji atawa géngsi. Bisa waé hayang katanggar yen manéhna téh pernah indit ka Mekkah. Atuh anu embung meunang gelar éta atawa ngaranna maké panambah gelar éta, téh bisa waé ngabogaan kayakinan anu ngaranna ibadah haji mah euweuh sangkut pautna reujeung gelar Haji. Da ibadah anu ditarima mah lain gelarna tapi kumaha supaya Ibadah Hajina téh jadi Ibadah Haji anu Mabrur.
Perkara éta mah keun waé lah, kumaha jalmana waé. Naha munggah hajina téh kusabab hayang meunang gelar atawa hayang ibadah, atawa hayang meunang duanana.
Hapit, Bulan Diantara Dua Bulan Anu Agung
Mundur heula ka tukang, Kabeneran ayeuna téh acan nincak kana bulan Rayagung. Bulan naon atuh ayeuna téh…?
Pikeun jalma anu apal kana ngaran-ngaran bulan dina basa Sunda mah, ngaran bulan ayeuna téh nyaéta bulan Hapit.
Bulan Hapit…?
Naha bet disebut bulan Hapit?
Ceuk béja ti kolot mah cenah, sababna dingaranan bulan Hapit téh kusabab ieu bulan téh aya dina antara dua bulan anu agung, nyaéta bulan Sawal jeung bulan Rayagung. Jadi Hapit téh bisa jadi nuduhkeun kana bulan anu kacapit, kacapit ku dua bulan anu agung. Sakumaha anu dipikanyaho ku urang, dina bulan Sawal (bulan saméméh Hapit) aya poéan ‘Idul Fitri sedengkeun dina bulan Rayagung (bulan satutasna Hapit) aya poéan ‘Idul Adha.
Jadi, éta sababna bulan ayeuna disebut bulan Hapit téh.


text: 1Bareto, dulur-dulur teh sasat geus paraeh ku kasalahan jeung ku dosa sorangan. 2Aranjeun teh, hirup dina eta kadorakaan sabab nurutkeun hawa dunya, muhit ka roh-roh gaib anu jarahat. Eta roh-roh jahat teh geus ngageugeuh jelema-jelema anu kiwari ngalawan ka Allah. 3Hirup urang oge, bareto mah, nya cara kitu: Ngalajur napsu, ngumbar kahayang, sagala angen-angen hate, jeung pikiran jahatna diabur; sarua jeung nu sejen, anu pantes meunang hukuman ti Allah. 4Tapi Allah teh pohara mikawelasna, pohara miasihna. 5Urang anu sasatna geus paeh ku kadorakaan teh, dihirupkeun deui bareng jeung digugahkeunana Al Masih. Nya ku lantaran sih kurnia Allah pisan nu matak aranjeun salamet teh. 6Ku manunggalna jeung Isa Al Masih, ku Allah, urang teh dihirupkeun deui sarta dipasihan tempat di sawarga bareng jeung Al Masih. 7Eta teh pikeun nembongkeun ka urang, yen welas asih Allah anu geus dinyatakeun ku Al Masih teh, salilana jembar taya papadana. 8Aranjeun bisa salamet soteh, nya ku sabab iman. Eta teh, ngan ku lantaran sih kurnia-Na bae; lain beunang sorangan, tapi estu anugrah ti Allah! 9Lain beunang ihtiar aranjeun sorangan! Ulah pisan aya anu boga angkeuhan kitu! 10Sabab urang mah darma dadamelan Allah, anu geus diciptakeun deui dina kamanunggalan jeung Al Masih pikeun ngalampahkeun kahadean, nu parantos disayagikeun ku Allah, sangkan urang ngalakonan pangersa-Na. 11Tadina aranjeun teh henteu kaasup bangsa Yahudi. Ku urang Yahudi mah, aranjeun teh disebutna teh bangsa “kulup;” nya lantaran teu disunat cara maranehna tea. 12Sing inget, harita mah, hirup aranjeun teh jauh ti Al Masih; aranjeun teh, luareun warga Israil keneh, nya eta acan kawengku ku katangtuan-katangtuan anu ku Allah dijangjikeun ka bangsa Israil tea. Hirup aranjeun teh, aya dina hiji alam anu sama sakali teu ngandung harepan tur tanpa Allah. 13Sukur, ayeuna mah aranjeun teh geus manunggal jeung Isa Al Masih: Tadina mah jauh, tapi ayeuna jadi padeukeut, ku lantaran getih Al Masih. 14Al Masih anu ngaruntutkeun urang, anu nyatunggalkeun bangsa Yahudi jeung nu lain bangsa Yahudi supaya jadi sabangsa, ku jalan nyirnakeun rasa mumusuhan nu jadi pamisahna. 15Anjeunna ngorbankeun salira-Na, dianggo gaganti hukum Toret katut sagala aturan jeung sarat-saratna. Bangsa Yahudi jeung nu lain Yahudi ku Anjeunna dirapihkeun. Ku salira-Na dua golongan bangsa teh disina ngahiji, dijadikeun hiji wangunan manusa anyar. 16Ku ngorbankeun salira-Na, nya pupus disalib tea, maranehna jadi tunggal sabadan, diangken deui ku Allah, sarta rasa mumusuhanana disirnakeun. 17Sumpingna Al Masih teh ngadatangkeun beja pibungaheun hal karapihan, boh ka nu jauh, boh ka nu deukeut. 18Nya ku karana Al Masih, nu Yahudi jeung nu lain Yahudi dibeungkeut dina hiji Ruh sarta widi dumeuheus ka Allah nu jumeneng Rama. 19Ku kituna, aranjeun teh geus lain bangsa deungeun anu teu ngabogaan hak naon-naon. Ayeuna mah, aranjeun teh geus jadi warga umat Allah, anggahota kulawargi Mantenna, 20anu diadegkeun dina hiji pademen beunang rasul-rasul jeung nabi-nabi; sedengkeun nu jadi batu pamageuhna, nya Al Masih ku anjeun. 21Nya salira Al Masih anu jadi pamageuh adegan sagemblengna, nepi ka ngajengleng ngajadi hiji bait Allah anu suci. 22Ku jalan manunggal jeung Al Masih, aranjeun oge diadegkeun jadi hiji wangunan panglinggihan Ruh Allah.


text:
Ti lahir nepi ka mulang
Agnis Silmi
Allah SWT nyiptakeun manusa ku sagenap kasampurnaan jeung ku warna-warni hirup tina bingkai kaleuwihan jeung kakurangan ,duanana kanggo nguji saha diantara manusa anu bisa bersyukur. Saalus-alusna manusa nyaeta manusa anu bermafaat kanggo batur, kutipan eta teu asing ku urang di dengerkeun, ayeuna nu kedah di taroskeun , atos teu acan urang berguna kanggo batur? Pami teu acan , ayeuna waktosna kanggo ngabenerkeun diri sorangan.
Tina kodratnya manusa teh nyaeta makhluk sosial ,salain eta manusa dibere akal pikiran nu leuwih ku Allah anu berkembang sarta bisa barkembang beda jeung makhuk sejena .Misalna urang asalna orok, tapi lila lila urang barkambang ku bantuan batur nyaeta indung urang. Dina hubungan makhluk sosial, manusia hidup babarengan jeung manusa laina . Dorongan ti sejak lahir bakal terus ngabuat manusa teh nampakeun bisa bermasyarakat.Urang sadayana apal ti sajak lahir urang merlukeun batur, kitu oge nepi urang mulang ka gusti Allah, Manusa disebutkeun sabagai makhluk sosial oge kusabab dina diri soranngana aya dorongan jeung kabutuhan kanggo berhubungan jeung batur, manusa moal bisa hirup sabagai manusia lamun teu hirup di tengah-tengah manusia.
Tanpa bantuan manusia laina, manusia moal mungkin bisa jalan tegak. Ku bantuan batur, manusa bisa ngagunakeun tangan, bisa ngobrol, jeung bisa nu sejena.
Bisa disimpulkeunn manusa disebut makhluk sosial,kusabab loba alasana diantarana nyaeta:
a. Parilaku manusia ngaharapkeun panilaian ti batur.Contona lamun urang salah,batur bisa ngabantu urang ngabenerkeun kasalahan eta, atawa sabalikna.
b. Manusa butuh kabutuhan kanggo berhubungan jeung batur. Misalna di saat jalema eta kasusahan boh dina moral atawa materil, ku urang bantu tapi kudu didasaran ku hate anu ikhlas karena Allah lain ku hayang di puji ku sasamana.
Pami urang sadaya hayang jadi makhluk sosial nu alus, urang kudu bisa mulai ti mulai diri sorangan ameh jadi kabiasaan tuluy terapkeun kabiasaan anu alus di masyarakat.
Wassalamualaikum wr wb
Categories: sunda